Αγκαλιά με την άνοδο ο Κρόνος - ΕΝΗΜΕΡΩΣΗ On Line\nΑγκαλιά με την άνοδο ο Κρόνος\nΠΤΟΛΕΜΑΪΔΑ. Ο Κρόνος πήρε μεγάλο διπλό κόντρα στον Μακεδονικό Φούφα και είναι αγκαλιά με τον τίτλο\nκαι την άνοδο στη Football League. Η κερκυραϊκή ομάδα έκανε την υπέρβαση ως τώρα, είναι μόνη πρώτη στη βαθμολογία και παίζει την ερχόμενη Κυριακή στο γήπεδο της ΕΠΣΚ κόντρα στον Τηλυκράτη, όπου με νίκη θα είναι πρωταθλήτρια.\nΟι παίκτες ήξεραν πάρα πολύ καλά ότι αυτό το παιχνίδι ισοδυναμεί με τίτλο και θα έπρεπε να το κερδίσουν οπωσδήποτε. Με πολλή ψυχή, πάθος και μαχητικότητα έχοντας και δεκάδες φίλους που ταξίδεψαν από τους Αργυράδες να τους συμπαραστέκονται, οι ποδοσφαιριστές έδωσαν τον καλύτερο τους εαυτό, πέτυχαν ένα έξοχο γκολ με σουτ του Κάνεφ εκτός περιοχής στο 38΄ και κατάφεραν να το διατηρήσουν ως το τέλος παίρνοντας τους τρεις υπερπολύτιμους βαθμούς. Θα χρειαστεί σοβαρότητα και στήριξη απ’ όλο τον φίλαθλο κόσμο την Κυριακή για να δούμε μία ακόμη κερκυραϊκή ομάδα στη Β΄ Εθνική.\nΑΕ Λευκίμμης – Σούλι Παραμυθιάς 1-0\nΗ ΑΕ Λευκίμμης έκλεισε τις φετινές εντός έδρας υποχρεώσεις της με νίκη. Κόντρα στο Σούλι Παραμυθιάς πήρε τους τρεις βαθμούς με ένα γκολ που πέτυχε ο Κυπτίου στο 15΄. Να σημειώσουμε ότι η ΑΕΛ έπαιξε με πολλές ελλείψεις, μετά τη λύση της συνεργασίας με αρκετούς ποδοσφαιριστές.\nΑποτελέσματα (25η αγωνιστική)\nΘεσπρωτός - Ναυπακτιακός 3-0\nAΕ Λευκίμμης - Σούλι Παραμυθιάς 1-0\nΜακεδονικός Φούφα - Κρόνος 0-1\nΤηλυκράτης - Θρίαμβος Σερβιανών 2-0\nΑχέρων Καναλακίου - Γρεβενά 4-1\nΦλωριάδα - Σιάτιστα α.α. 0-3\nΡεπό: Μέγας Αλέξανδρος Καστοριάς\nΑΕ Λευκίμμης 39\nΜ. Αλέξανδρος Καλλ. 32


Golden Circle Κριτικές - Ρέικιαβικ, Ισλανδία - Skyscanner\nΚατατάχθηκε #7 στις Ρέικιαβικ δραστηριότητες\nΗ περιοδεία του χρυσού κύκλου ξεκινάει από το Ρέικιαβικ και καλύπτει περίπου 190 μίλια της νότιας Ισλανδίας. Μπορείτε να το οδηγήσετε μόνοι σας όταν ο καιρός είναι καλός, αλλά δεν το συνιστώ το χειμώνα. Επιλέξαμε αντ 'αυτού την περιήγηση με λεωφορείο και πήραμε έναν κινούμενο οδηγό ο οποίος μας είπε όλα για την καθημερινή ζωή στην Ισλανδία. Είναι υπέροχο να δείτε αυτά τα αξιοθέατα το χειμώνα, όταν ο καταρράκτης Gullfoss είναι εν μέρει ή πλήρως παγωμένος ... θα γνωρίσετε πραγματικά ότι είστε στην Ισλανδία. Το Εθνικό Πάρκο Thingvellir έχει μια έντονη μεγαλειότητα κάτω από το χιόνι. Αν πάρετε πολύ κρύο, οι οπές ατμού στους θερμοσκληρυντές του Haukadalur θα σας ζεσταίνουν!\nΕάν υπάρχει ένα πράγμα που πρέπει να κάνει ο καθένας εάν επισκεφθεί την Ισλανδία, είναι ο Χρυσός Κύκλος. Είναι οι μεγαλύτερες επιτυχίες της μεγαλύτερης περιοχής του Ρέικιαβικ. Πανέμορφοι καταρράκτες, γεωθερμικές περιοχές, ιστορία, απόψεις. Έχει όλα.\nΈνας πολύ καλός τρόπος για να δείτε τα hotspots της Ισλανδίας σε έναν γρήγορο χρόνο! Ήμασταν εδώ μόνο για 3 ημέρες, έτσι μια από τις μέρες που πήραμε τον γύρο Premium Golden Circle και ήταν υπέροχο! Μόνο 7 άτομα και πολύ προσωπικό!


CHRISTIAN DIOR DIORESSENCE5/7C5/49 | AvramisOptics Φακοί Επαφής, Γυαλιά Ηλίου και Οράσεως\nΓυναικείος σκελετός οράσεως CHRISTIAN DIOR DIORESSENCE5/7C5/49 σε οβάλ σχήμα της εταιρείας Dior. Ο σκελετός οράσεως CHRISTIAN DIOR DIORESSENCE5/7C5/49 είναι κοκκάλινος σε μαύρο χρώμα.\nΣε έως 6 άτοκες δόσεις απο 32.5 €/μήνα με τη χρήση πιστωτικής κάρτας\nΓυναικείος σκελετός οράσεως CHRISTIAN DIOR DIORESSENCE5/7C5/49 σε οβάλ σχήμα της εταιρείας Dior. Ο σκελετός οράσεως CHRISTIAN DIOR DIORESSENCE5/7C5/49 είναι κοκκάλινος σε μαύρο χρώμα. Συνοδεύεται από αυθεντική θήκη, πανάκι & πιστοποιητικά γνησιότητας, όπως αυτά αποστέλλονται από τον προμηθευτή και μπορεί να αλλάζουν ανά μάρκα ή κολεξιόν. Mπορείτε να επισκεφθείτε το κατάστημά μας για να τον δοκιμάσετε μαζί με όλα τα μοντέλα της μεγάλης συλλογής μας ώστε να επιλέξετε αυτό που ταιριάζει καλύτερα στο στυλ σας!


Κάνε κράτηση στο πρώτο ξενοδοχείο Star Wars\nΟι εργασίες συνεχίζονται πυρετωδώς στις δύο Star Wars Land που θα συμπληρώσουν την Disneyland της Καλιφόρνια και το Disney World της Φλόριντα από το 2019. Ωστόσο τα σχέδια της Disney για μια πλήρη εμπειρία Star Wars δεν σταματούν εκεί. Αυτές τις ημέρες οι επισκέπτες στο Disney World λαμβάνουν μέρος σε μια έρευνα που διεξάγει για λογαριασμό της Disney η εταιρεία Swagbucks, με σκοπό να διαπιστωθεί το ενδιαφέρον τους για ένα ξενοδοχείο που θα θυμίζει τα διαστημόπλοια των ταινιών.\nStar wars ΞΕΝΟΔΟΧΕΙΟ ΤΑΙΝΙΑ Κινηματογράφος Disneyland\nΌπως παρουσιάζεται στην έρευνα, η εμπειρία θα θυμίζει περισσότερο διαμονή σε κρουαζιερόπλοιο παρά σε ξενοδοχείο. Θα υπάρχει πλήθος δραστηριοτήτων και όλες μαζί θα διαμορφώνουν ένα σενάριο, στο οποίο ο επισκέπτης μπορεί να αποφασίσει πόσο ενεργό ρόλο θα έχει. Θα είναι σαν να έχει μπει σε μία ταινία με αρχή, μέση και τέλος, γι αυτό και η διαμονή θα περιορίζεται υποχρεωτικά στις δύο ημέρες και όλα τα check in θα γίνονται σχεδόν ταυτόχρονα. Έτσι θα εξασφαλίζεται ότι όλοι οι επισκέπτες θα έχουν την ίδια εμπειρία.\nΗ διαμονή ανά άτομο θα στοιχίζει από 900 μέχρι 1.000 δολάρια για τις δύο ημέρες και θα είναι all-inclusive, με πέντε πληρωμένα γεύματα και δραστηριότητες όπως εκπαίδευση στην πλοήγηση αεροσκάφους και τη χρήση φωτόσπαθου.


Γιώργος Τζάνης...το πουλέν του Κώστα Κρεμμύδα! - Trikala Focus\nHot NewsΤρίκαλαΓιώργος Τζάνης…το πουλέν του Κώστα Κρεμμύδα!\nΟ νεαρός επιχειρηματίας και υποψήφιος για το τοπικό των Τρικάλων απολαύει της απολύτου εμπιστοσύνης του υποψηφίου Δημάρχου Τρικκαίων Κώστα Κρεμμύδα. Μάλιστα, στο στρατόπεδο της αυτοδιοικητικής κίνησης “Μαζί για τα Τρίκαλα” δεν τον αποκαλούν τυχαία << το κοφτερό μυαλό του Κρεμμύδα>>\nΠροχθές, ο φέρελπις αυτοδιοικητικός έδωσε το παρών στην πολιτική εκδήλωση του ΚΙΝ.ΑΛ στο φρούριο, με ομιλητή τον υποψήφιο ευρωβουλευτή Νικο Παπανδρέου, όπου έτυχε θερμής υποδοχής από στελέχη και φίλους που βλέπουν στο πρόσωπο του 24χρονου Γιώργου Τζάνη μια ευοίωνη προοπτική για το μέλλον του τόπου.\nΠρόεδρος...μάλαμα ο Σάκης Νικογιάννης!


Τετράκωπος blog ελεύθερης διακίνησης ιδεών: «Πάμε σαν άλλοτε» στις πλατείες...\n«Πάμε σαν άλλοτε» στις πλατείες...\nΧορευτικώς, είναι ένα αθώο βαλσάκι... Από ακουστική άποψη, ταιριάζει με το τραγούδι των Σουγιούλ - Γιαννίδη που πρωτοεμφανίστηκε στον Μεσοπόλεμο. Από νοηματική άποψη, είναι μια ελαφρολαϊκή προτροπή που, χωρίς να στερείται ουσίας, μας καλεί να επανέλθουμε δριμύτεροι στις πλατείες και σε όλα όσα αυτές είχαν εμψυχώσει: Τη συνεργασία, την κοινή δράση εκτός γραφείου, τον διάλογο.\n«Πάμε σαν άλλοτε, πάμε σαν άλλοτε / Στις γνώριμές μας πλατείες / Για δυνατές παρουσίες / Μακριά από αφασίες...\nΠάμε σαν άλλοτε, πάμε σαν άλλοτε / σκέψου τι έχει να γίνει / του Μνημονίου οι θεατρίνοι / θα υποστούν σκοτοδίνη...\nΘα 'μαστε όλοι, εσύ κι εγώ / στα λημέρια μας τα παλιά / θ' απολαμβάνουμε με φιλιά / μια νέα μεγάλη αγκαλιά...\nΣυ και γω, συ και γω / στης συγκέντρωσης τη σαγήνη / συ κι γω, συ κι γω / κι η ζωή δε θά 'ναι πατίνι....»\nΑπό τις απαρχές του, το αντιμνημονιακό κίνημα δεν ήταν μονοδιάστατο. Διέθετε πλάτος και βάθος, πρωτότυπες επικοινωνιακές συλλήψεις, φαντασία. Δεν είχε μιζέρια, δεν είχε λεκτικά στερεότυπα, δεν ήταν διατεθειμένο να στοιχηθεί πίσω από κάποιες παλιές ιδεολογικές διακρίσεις.\nΤο κίνημα αυτό περιέπεσε σε αφασία για καιρό, οι συγκεντρώσεις έγιναν μινιατούρες των προηγουμένων, οι καναπέδες θριάμβευσαν. Μα τώρα πλέον, μια νέα δυναμική αναπτύσσεται, που υπενθυμίζει κάτι ανάλογο με τη «σπειροειδή εξέλιξη της Ιστορίας», μια φιλοσοφική σύλληψη των αρχών του προηγούμενου αιώνα από τον Λένιν: Μακάρι αυτή η δυναμική να έχει διάρκεια, μακάρι να συνεγείρει τους δημοκρατικούς παράγοντες της Ευρώπης. Μακάρι να αποστομώσει τους νεοφιλελεύθερους. Εάν, κύριοι Σάιλοκ, θέλετε pacta sunt servanda -δηλαδή τήρηση των συμβάσεων ως θεμελιώδη αρχή Δικαίου-, τότε δεχτείτε κατ' αρχάς συζήτηση όσον αφορά την τήρηση ενός επίσης θεμελιακού δικαιικού όρου, που είναι η αποζημίωση του υποστάντος βλάβη. Δεχθείτε τη συζήτηση περί των ελληνικών επανορθώσεων, όπως και περί των ρωσικών, που πρόσφατα ήγειρε η ρωσική Βουλή.\nΣήμερα ακούω μια κατηγοριοποίηση του στρατοπέδου των «αρνητών πολεμικών επανορθώσεων» από τον ευρωβουλευτή Νότη Μαριά. Είναι οι ομάδες του Ευρωπαϊκού Λαϊκού Κόμματος, των Σοσιαλδημοκρατών, των Φιλελεύθερων, αλλά και των... Πρασίνων! Αφήνω στην άκρη την πρόσφατη διαβολή του Κον Μπεντίτ κατά της συμμετοχής των ΑΝ.ΕΛΛ. ως εταίρων του κυβερνητικού συνασπισμού -επομένως υπέρ του Ποταμιού- και αναρωτιέμαι: Είναι δυνατόν να θεωρούνται κάποιοι κινηματίες σε μια πορεία για τη δημοκρατική μετεξέλιξη της Ευρώπης, όταν αρνούνται, μια κατ' αρχάς συζήτηση σε ένα τέτοιο ζήτημα;\nΔεν γίνεται αλλιώς, πρέπει να το επαναλάβουμε: Το κίνημα δεν είναι άθροισμα, αλλά γινόμενο ανθρώπων επί ιδέες και φαντασία. Κίνημα δεν είναι η μεγαλοστομία, το προοδευτηλίκι, η θεσιθηρία. Κίνημα δεν είναι ό,τι κινείται.\nΑναρτήθηκε από tetrakopos στις 18:04\nΕτικέτες αντιμνημονιακό κίνημα, ΑΡΘΡΟΓΡΑΦΙΑ


Η Αγία Γερόντισσα Μακρίνα της Πορταριάς Βόλου (1921-1995) (μέρος 2) | Απόψεις για τη Μονή Βατοπαιδίου (και όχι μόνο)\nΝα μην αντιλογούμε το θέμα της αντιλογίας είναι το πιο φοβερό πράγμα «όχι δεν θα πάω, εκείνη γιατί δεν πάει, γιατί δεν την λες»…. Μέσα στον κόπο θα βρείτε το Χριστό σας το λέω από μεγάλη πείρα, επειδή το ‘νιωσα αυτό το πράγμα, καίτοι ανάξια είμαι και αμαρτωλή, αλλά επειδή μέσα στον κόπο είδα τον Θεό, γι’ αυτό ο κόπος είναι ένα πολύ μεγάλο πράγμα.\nΚυριακή της Σαμαρείτιδος ’85.\nΌταν θα ‘χουμε γρήγορον νουν, που λέει «γρήγορον νουν, σώφρονα λογισμόν, καρδίαν νήφουσαν» να παίρνει γρήγορα ο νους, να μην αμελεί, να τρέχει στον Θεό να έχει πολλή αγάπη, να έχει λατρεία στο Θεό πολλή. Γιατί ο Χριστός θέλει να Τον αγαπούμε πάρα πολύ, να τον λατρεύουμε ολοκληρωμένα, ούτε στα παιδιά μας, ούτε στην οικογένεια μας να ‘ναι ο νους μας, ούτε σε διάφορα που μας ενοχλούν κ.λ.π. Θέλει δηλ. να έχουμε την μέριμνα όλη στο Θεό, πώς θα Τον λατρέψουμε, πώς θα τον ευεργετήσουμε, πώς να κάνουμε τάς εντολάς Του, να είμαστε ειλικρινείς, να μην είμαστε χλιαροί, να έχουμε δυνατότητα ν’ αγαπούμε τον Θεό.\nΗ Σαμαρείτης είχε προαίρεση καλή γι’ αυτό την αξίωσε ό Θεός να δει τον Χριστό, είχε προαίρεση, αλλά δεν έβρισκε φως, δεν έβρισκε άνθρωπο να τη φωτίσει. Τα χαρίσματα αυτά τα είχε μέσα στην ψυχή της και μετά, αφού είχε την προαίρεση την καλή, βρήκε τον Χριστό, την περίμενε εκεί πέρα και ζήτησε το ύδωρ το ζών κ.λ.π. Η προσευχή μας να μην είναι χλιαρή, να μην είναι αδρανής. Αυτό πού θέλει ο Θεός, αυτό να κάνουμε. Τώρα ήρθε η ώρα π.χ. να κάνουμε την προσευχή μας, θα κάνουμε την προσευχή μας. Τώρα ήρθε ή ώρα να ησυχάσουμε, θα ησυχάσουμε. Ήρθε η ώρα να κάνουμε το θέλημα του Θεού, την εργασία, θα κάνουμε την εργασία γιατί η εργασία είναι συνδεδεμένη με την προσευχή, και μετά η χαρά, πώς βλέπουμε το φως, έτσι έρχεται μέσα στην ψυχή μας ένα φως ουράνιο. Κι έρχεται η νήψις. Βλέπει τον εαυτό του κανείς και δεν κοιτάει δεξιά, αριστερά, ποιος φταίει, ποιος δεν φταίει, τι κάνει τι δεν κάνει, τίποτα, τίποτα, μόνο τον εαυτό του, πώς δηλαδή θα ευχαριστήσει το Θεό, τι λόγια θα Του πει.\n…Είδατε όταν ο πνευματικός μας δείξει λίγο αγάπη πόσο μέσα στον εαυτό μας αισθανόμαστε μια αλλαγή και μια ένωση, έτσι, λοιπόν, και ο Νυμφίος Χριστός δωρίζει αυτή την ένωση. Και υστέρα δεν μπορεί να σταθεί. Γι’ αυτό οι Πατέρες λέγαν, τότε, «παύσον Χριστέ τα κύματα της χάριτος Σου», δεν μπορούσαν να εξιχνιάσουν αυτή τη γεύση, το μέλι της χάριτος την ευωδία της χάριτος, την Θεία μακαριότητα, την Θεία λάμψη, το άκτιστο φως και ο άνθρωπος, άμα βρίσκεται συνέχεια στην προσευχή βλέπει ένα φως μέσα στην ψυχή του, βλέπει μια λάμψη, ένα μεγαλείο, του έρχονται άφθονα δάκρυα, κι αυτά τα δάκρυα είναι τόσο γλυκά, τόσο νόστιμα, πού δεν μπορούσε κανείς να αισθανθεί το καλύτερο φαγητό να ‘τρωγε, δηλαδή αισθάνεται χορτασμό, ένα χορτασμό, δεν μπορεί να το συλλάβει ο νους του.\nΕ! εκεί έλεγα λόγια στον Χριστό, παράπονα, έλεγα τον πόνο μου, αφού άρχισε η ακολουθία, δεν κατάλαβα εγώ είχα λιποθυμήσει, μόνο κατάλαβα σαν να είχε ανοίξει όλα τα ράδια του κόσμου κι’ έλεγε: «Εν αρχή ην ό Λόγος και ό Λόγος ην ό Θεός, και Θεός ην ό Λόγος» και το πασχαλινό το Ευαγγέλιο κι αυτού λοιπόν, μ’ αυτό το Ευαγγέλιο τώρα πόση ώρα ήμουν λιποθυμισμένη δεν ξέρω. Πήγαν να με συνεφέρουν, αλλά εμένα αυτά τα λόγια είχανε τυπωθεί μέσα στην ψυχή μου. Άκουγα αυτή τη φωνή την ωραία σ’ όλη την ακολουθία την Πασχαλινή, κι αυτά τα λόγια μου φέρνανε έναν χορτασμό, πώς τρως δηλ. κατά κόρον και δεν μπορείς να σταθείς έτσι ακριβώς αισθανόμουν κι ύστερα μου ήρθε ο λογισμός: να και οι Πατέρες στην έρημο που δεν τρώνε που δε γεύονται τίποτε, αυτόν τον χορτασμό αισθάνονται, έτσι μια φωνή μου το ‘λεγε αυτό το πράγμα και δεν μπορώ να σας πω, και άρρητα ρήματα μέσα στην ψυχή μου και άρρητη ευωδία και άρρητη γεύση, σα να είχα φάει του κόσμου τα μέλια, του κόσμου τα γλυκά και μετά έλαβα δυνάμεις. Ενώ την Μ. Εβδομάδα είχα εξαντληθεί από την αφαγιά και τη στέρηση, ύστερα έλαβα ισχυρές δυνάμεις, και την ώρα που πήγαινα να ασπαστώ την Ανάσταση και το Ευαγγέλιο, ο πνευματικός με κατάλαβε και μου λέει: «Χριστός Ανέστη» και με το Χριστός Ανέστη εμένα πιο πολύ μ’ ανέβηκε αυτό το πράγμα στην ψυχή μου, ήρθε κι απλώθηκε πιο πολύ αυτός ο πλούτος μέσα στην ψυχή μου. Και παίρνω έναν δρόμο λοιπόν, τους αφήνω προτού τελειώσει η εκκλησία και πηγαίνω στο σπίτι για να μην χάσω αυτό το μεγαλείο. Πήγα στο σπίτι. Δεν ήθελα να φάω, μα τίποτα – τίποτα. Ούτε νεράκι, ούτε ψωμί, μα τίποτα, τίποτα δεν ήθελα. Μου λέει η ξαδέλφη μου – ήταν απέναντι τα σπίτια μας. Έλα έχω κάνει πατσά, να φας, τίποτε δεν πήρες. Εγώ που να πω ότι είχα φάει; κτλ. δεν είπα τίποτα. Πήγα να φάω μια κουταλιά δεν κατέβαινε και το μεσημέρι με είχε κάνει τραπέζι η κουμπάρα μου, πού τους είχα βαφτίσει 2 παιδάκια. Ήταν πολύ πλούσια αυτή. Και μέχρι το μεσημέρι δεν είχα φάει τίποτα. Έλεγα πώς θα πάω σ’ αυτό το σπίτι τώρα; Ήταν πνευματικός κόσμος. Λέω θα με ρωτούν το ένα, το άλλο. Εγώ τώρα ήθελα να βρω άνθρωπο να πω αυτό το μεγαλείο, πού αισθάνθηκα μέσα μου. Λέω, τι κάνει ο Θεός, να βλέπω το Θεό, δηλαδή, τόσο μεγάλο που να λέω: μα τι κάνει ο Θεός! Πόσο πλουτίζει τον άνθρωπο! Γι’ αυτό λέω που λένε μερικοί, δεν ζουν οι άνθρωποι μόνο με την τροφή, αλλά και με τη χάρη του Θεού. Ε! εγώ αυτό το πράγμα, τη χάρη του Χρίστου, το αισθάνθηκα λόγω της πείνας και της κακομοιριάς, που είχα και της στερήσεως, ο Θεός μου το ‘δωσε για να καταλάβω τι δίνει ο Θεός στη στέρηση επάνω. Και λέω η εγκράτεια πόσο καλό κάνει στον άνθρωπο, και η προσευχή, και όταν αφήσει κανείς τον εαυτό του στο Θεό εξ ολοκλήρου, ο Θεός τον ταΐζει, ο Θεός τον ποτίζει, από τον Θεό γεύεται κι’ όλα αυτά τα ουράνια μεγαλεία τα αισθάνεται η ψυχή του ανθρώπου, που τα δίνει δωρεάν ο Θεός. Δεν μας υστερεί εμάς τίποτα. Εμείς τώρα δε θέλουμε να πλησιάσουμε το Χριστό μας για να μας δώσει αυτό το ουράνιο μεγαλείο, να το γευόμαστε, να το σκεφτόμαστε, να Τον αγαπάμε. Εμείς απομακρυνόμαστε. Εκείνος μας καλεί συνέχεια, να μας δώσει εκείνο, να μας δώσει το άλλο, δηλαδή όλα, χαρά, αγαλλίαση, ότι έχει Εκείνος να μας τα χαρίσει. Άμα σκεφθούμε τι μας έχει ετοιμάσει στον ουρανό, θα φρίξουμε. Δεν μπορεί να το συλλάβει η διάνοια του ανθρώπου, το να δει τα κάλλη του Παραδείσου, δεν μπορεί να ζήσει άμα τα δει κανείς.\nΘέλει αγάπη, να Τον αγαπήσουμε. Αν τον αγαπήσουμε θα μας τα δώσει όλα δωρεάν. Μόνο να δώσουμε την καρδιά μας σ’ Εκείνον. «Να ‘ναι ευλογημένο» και «ευλόγησαν». Αυτό είναι να βρει κανείς στην ψυχή του το Θεό. Η στέρηση είναι πολύ μεγάλο πράγμα.\nΜέναμε σ’ ένα σπιτάκι τότε στην Αθήνα, μας είχε ένας Δεσπότης, Πολύκαρπος και μας είχε δώσει ένα σπιτάκι, παιδιά εγκαταλελειμμένα, πήγαμε εκεί πέρα στενοχωρημένοι, μας πήγε ο Δεσπότης και μας νοίκιασε ένα σπίτι κι αυτό ήταν καλοκαιρινό, ήταν τα κεραμίδια μόνο και να πέφτει το χιόνι και να κοιμάμαι σε δυο σανιδάκια επάνω ακόμα λίγο και θα κοκκαλιάζαμε εκεί μέσα. Τρέξαν οι άνθρωποι και μας γλύτωσαν, Θεοφάνεια. Και θέλω να πω ότι αυτά ήταν της στερήσεως που πέρασα. Αυτά κάνει η Χάρις του Θεού.\nΣ’ ένα παρεκκλήσι στην πείνα, στην Κατοχή, πήγα ν’ ανάψω το καντηλάκι. Κι εκεί λοιπόν είχε συκιές απέξω από τον φράχτη. Και λέω «Βοήθησε Χριστέ μου να κόψω ένα συκάκι, μόνο ένα συκάκι», κι η πείνα να σε δουλεύει ε! να σε θερίζει.\n-Έκοψα ένα σύκο λέω, αλλά η πείνα τόσο πολύ μ’ ανάγκασε. Μου λέει όταν θα γίνεις σε καλή κατάσταση, θα πάρεις 3 οκάδες σύκα και θα τα μοιράσεις γι’ αυτό που έκλεψες. Ήταν ο απαγορευμένος καρπός.\nΉμασταν 3 και σηκωθήκαμε τώρα να πάμε στη Ζαγορά. Στο πίσω μέρος, στο ανατολικό Πήλιο. Λοιπόν, γνώριζα κάποια δική μου εκεί πέρα και λέω ας πάω μήπως μου δώσει λίγο ψωμάκι και λίγο λαδάκι. Μόλις πήγα εκεί πέρα και με είδανε άρχισαν να κλαίνε. Πάει το Μαρικάκι. Είχε βγει το χνούδι από την αδυναμία σκελετός ήμουνα. Αυτοί, λοιπόν, οι καημένοι μάζεψαν πατάτες από δω, μάζεψαν λίγο λαδάκι, εν τω μεταξύ κόβουν ψωμί (είχαν ψωμί ζυμωτό) κι έφαγα 1 καρβέλι εκείνο το βράδυ. Πώς το ‘φαγα; που πήγε; Φάε μου λέει πατάτες βραστές. Μου έδιναν από όλα κι όλα τα έτρωγα. Δεν χόρταινα. Τώρα, το πρωί; πώς σηκώνω εγώ τις πατάτες, πού μου δώσανε; σηκώνονται 18 οκάδες πατάτες και μου δίνουν ένα τενεκεδάκι λάδι. Μου τ’ ανέβασαν στον ανήφορο τα παιδιά -είχαν ζώα- μετά από κει είχαν φυλάκια οι Ιταλοί και νυχτώσαμε. Ήταν 12 η ώρα νύχτα. Που να πάω με το βάρος; Μόλις έβλεπα τους Ιταλούς ωχ! ακουμπούσα στα βραχάκια και καθόμασταν εκεί πέρα και κοιτούσαν αυτοί και κλαίγαμε εμείς και λέγαμε: «Τείχος ει των παρθένων Θεοτόκε Παρθένε» κι αυτοί τα έβλεπαν τώρα αυτά πού προσευχόμασταν και παρακαλούσαμε και έκλαιγαν και μας σήκωναν το βάρος, που είχαμε πίσω για να μπορέσουμε να βαδίσουμε. Μόλις φτάνουμε πρωί στο σπίτι, σιγά – σιγά, 6 ώρες δρόμο. Είχα τις πατάτες στον ώμο, ετοιμοθάνατη ήμουν. Αμέσως λιποθύμησα, έπεσα κάτω γιατί δεν είχα άλλη αντοχή. Μου κλέβουν τις πατάτες οι γειτόνοι όλοι, μου κλέβουν το λάδι και δεν μ’ άφησαν τίποτε. Κι εμένα, λοιπόν, μ’ έπιασε ένας πόνος στο πλευρό, ένα επανωφόρι φορούσα τότε, δεν μπορούσα να αναπνεύσω. Λέω άσχημα την έχω. Που να βρω γιατρό; Η γειτονιά έρημη, δηλαδή λίγα πρόσωπα. Αυτά τα λίγα μου κλέψαν τις πατάτες. Πάω στο γιατρό σιγά – σιγά, μου λέει: έχεις πλευρίτιδα και πρέπει να βρεις πίτουρα να βάλεις. Που να βρω; Εγώ λέω: Θα καθίσω Παναγία μου μέσ’ το δωμάτιο κι ότι είναι ευλογημένο. Θες να με πάρεις; πάρε με, δε θέλεις, όποτε εσύ θέλεις. Κάθισα μόνη μου τώρα, σκοτεινά, χωρίς καντήλι, χωρίς τίποτα.\nΌπως ήμουν ξαπλωμένη, κουκουλωμένη, είχε θαμπώσει, είχε σκοτεινιάσει Βλέπω μια μοναχίτσα με το σχηματάκι. Λέει: «δεν μπορείς»; με πλησιάζει, αλλά το δωμάτιο έλαμψε όλο φως. Λέω: «ναι δεν μπορώ -Πήγα στη Ζαγορά, κάθισα, είπα τα παράπονα μου εγώ και μου δώσανε λίγες πατάτες και μου τις κλέψαν, και τώρα δεν έχω τίποτα, ούτε καντηλάκι έχω, τίποτα δεν έχω κι είπα θα καθίσω εδώ και ας πεθάνω ποιος θα με ανοίξει την πόρτα; Δεν έχω κανέναν.» Λέει: «μη στεναχωριέσαι, θα γίνεις καλά εγώ θα σε κάνω καλά» κι’ ούτε να φαντασθώ ποια είναι, να τη ρωτήσω. Παίρνει, λοιπόν, και βάζει το πάπλωμα μου, είχα ένα παπλωματάκι μικρό και μου το ‘βαλε πώς κάνεις το χωνί; έτσι ακριβώς και μου λέει: «άντε δεν έχεις τίποτε, θα γίνεις καλά.» Αμέσως μου πέρασε το πλευρό μου, έλαβα τον χορτασμό, είχα πείνα, εξάντληση, που να βρω φαγητό, που να βρω τίποτα, και χόρτασα σαν να είχα σφάξει ένα ζώο μπροστά μου και το ‘ψησα και το ‘φαγα.\nΤέτοιο χορτασμό αισθανόμουν. Το πρωί πήγα στο γιατρό. «Λέει: τι ήρθες; -Να με ακροαστείτε λιγάκι» Μου κάνει εξέταση, μου λέει «δεν έχεις τίποτε. Τι έγινε;» Λέω, αυτό κι’ αυτό. Επέτρεψε ο Θεός για τις ανέχειες, λόγω της πείνας, για να σε κάνει η Αγία καλά. Και μου λέει μέσα μου: Ποια είναι αυτή; ποια είναι αυτή; και μου λέει μια φωνή: η Αγία Παρασκευή» και γι’ αυτό την αγαπούσα την Αγ. Παρασκευή. Μου το ‘πε η ίδια στ’ αυτί, πληροφορία, ότι ήταν ή Αγ. Παρασκευή.\nΕίναι της πείνας αυτά, της κατοχής. Πήγα μάζευα χόρτα. Στο μέρος που τα μάζευα ξαναφύτρωναν την άλλη μέρα. Κάθε μέρα στο ίδιο μέρος φυτρώνανε όλα. Και μετά σιγά – σιγά τα ‘πλενα και τους τα πήγαινα πολλές φορές ωμά, σ’ αυτό το κοριτσάκι πού ήταν άρρωστο. Είχε φυματίωση το καημένο. Μ’ είδε κι εμένα ο π. Εφραίμ ο παλιός μου πνευματικός. Κοίταξε παιδί μου, μου λέει. Κοίταξε παιδάκι μου, όλους τους θάψαμε. Κοίταξε Μαρικάκι μου, χρυσό μου παιδί, κοίταξε, άμα πας στο Χριστό και έχεις παρρησία πολλή εύχου και για μένα τον αμαρτωλό. Ό,τι είναι θέλημα Θεού, έλεγα. Άμα θέλει να με πάρει ό Χριστός, ας πεθάνω. Ό,τι είναι θέλημα Θεού. Ύστερα, λοιπόν, βγάζει κήρυγμα και λέει: Όσο θα έχετε ψωμί, από μια μπουκιά θα ρίχνετε, θα κόβετε, το Μαρικάκι θ’ ανοίξει το παράθυρο, να πετάτε την μπουκιά μέσα στο σπίτι να βρίσκει, να τρώει. Και τότε λοιπόν είχαν εξαφανίσει οι Ιταλοί τις γάτες και άνοιγα το παράθυρο και ‘ρίχναν μπουκιές – μπουκιές μέσα κι έπαιρνα λοιπόν κι έτρωγα και συνήλθα. Έκανα υπακοή.\nΛοιπόν, όταν συναντιόμασταν με τις αδελφές δεν μιλούσαμε. Μας έλεγε: μη μιλάτε. Θα πάρετε το αντίδωρο και θα πάτε στο σπίτι και στη διαδρομή όλη θα λέτε την ευχή και μόλις φτάσετε στο σπίτι, θα λέτε» Δόξα σοι ο Θεός ημών δόξα σοι, και μέσα θα αισθάνεστε στο σπίτι μεγάλη ευωδία, μεγάλη χάρη. Δεν κοινωνούσαμε, μόνο το αντίδωρο παίρναμε, αυτό λέγαμε και νομίζαμε ότι λιβανίζανε εκείνη την ώρα. Στο δρόμο που βαδίζαμε σαν κάποιος να λιβάνιζε. Λέμε: τι ευωδέστατα λουλούδια είναι αυτά; και δεν είχε τίποτε ούτε περιβόλι, ούτε τίποτε, ήταν δηλαδή η χάρις του Θεού πολλή. Στην εκκλησία: τι κάνεις; ευλόγησαν αδελφές, τι κάνεις; Ευλόγησον, όλη τη μέρα την ευχή, δεν έφευγε η ευχή από το στόμα καθόλου. Η ευχή πήγαινε ρολόι. Μόνο τι κάνεις κι όλο ευχή και ουράνια, όλο στα ουράνια.\nΜια φορά πήγαμε σ’ ένα παρεκκλησάκι. Ήταν Δεκαπενταύγουστος, λέω «δεν πάμε ν’ ανάψουμε τα καντηλάκια στον Αγ. Νικόλαο και να φύγουμε;» Όλες μαζί ξεκινήσαμε. Ήμασταν 7. Και αφού ξεκινήσαμε, δεν πήραμε ούτε κουλούρι, μόνο με τ’ αντίδωρο. Λοιπόν, μόλις φθάσαμε στους πρόποδες, στο παρεκκλησάκι εκεί πέρα, λέω: τι καλά να είχαμε μια φετούλα ψωμάκι και να είχαμε και από ένα συκαλάκι φρέσκο και φρέσκο ψωμάκι να τρώγαμε! Μπαίνουμε στο παρεκκλησάκι, ανάψαμε τα καντηλάκια, ψάλαμε, μπαίνω εγώ στο ιερό να ανάψω το καντηλάκι μέσα. Βλέπω ένα δέμα πάνω στην Αγ. Τράπεζα. Λέω: παιδιά ό Αγ. Νικόλαος μας έφερε κάτι. Δεν ξέρω, του Αγ. Νικολάου δώρο είναι.\nΠάω, λοιπόν, να το ανοίξω, τι να δω; Όσες ήμασταν από ένα σύκο και από μία φέτα ψωμί ζεστό, φρέσκο, της ώρας. Και υστέρα, λοιπόν, μετά από ενάμιση μήνα ξαναπήγαμε κι εγώ τώρα γλυκάθηκα, πήγα πάλι μέσα στο ιερόν, ανάψω τα καντηλάκια και βλέπω τον Εσταυρωμένο και στ’ αγκάθινο στέφανο είδα πώς τρέχουν σταλαγμίτες, πώς τρέχουν τα δάκρυα, έτρεχαν από την πλευρά του, έτρεχε ύδωρ μεμιγμένο με αίμα. Είχαμε μια εικόνα της Παναγίας κι είχε μέσα γύρω – γύρω βαμβάκι και παίρνω, λοιπόν, το βαμβάκι, πάω πίσω και σκούπιζα, σκούπιζα τον Εσταυρωμένο ήταν μούσκεμα. Κατ’ ευθείαν πάμε στον εσπερινό. Το είπαμε αυτό το πράγμα. Λέει: παιδιά, πόλεμος θα γίνει και το έκανε κήρυγμα στην εκκλησία. Και αυτός όταν έβλεπε τέτοια σημάδια να κλαίνε οι Άγιοι, να κλαίει ο Χριστός θα γίνει πόλεμος λέει και πολύ γρήγορα. Και μ’ αυτό το βαμβάκι είχαμε σταυρώσει όλον τον κόσμο, πού ήταν εκεί πέρα και πράγματι έγινε έτσι σε λίγο καιρό κηρύχθηκε ό πόλεμος.\nΕίτε από λεπτότητα, είτε από σεβασμό και αγάπη δεν ήθελα να σας εκθέσω, αλλά τώρα να βάλουμε μια αρχή όπως το θέλει ο Θεός, γιατί χαλαρώσαμε πολύ, ιδίως στη μεμψιμοιρία, την αργολογία, μεγαλοφωνία, απιστία, ανευλάβεια κι’ όλα μαζί.\n«Αγαπήσεις…. και τον πλησίον σου ως σεαυτόν». Αλλά σ’ εμάς δεν υπάρχει αυτή η αγάπη και η συμπόνοια.\nΚι εσείς θα είστε αναπαυμένες και τον γέροντα θα αναπαύσετε, γιατί θα ξέρει πώς πολιτεύεσθε….\n…Γι’ αυτό είναι ο προεστός μέσα στη Μονή για να παίρνει ευλογία σε καθετί, έτσι φεύγει η ψυχή χαρούμενη, ότι ανέπαυσε τον γέροντα και πάει στον Παράδεισο. Αυτές οι λεπτομέρειες, που δεν υπολογίζουμε, φέρνουν τη Θ. Χάρη στην ψυχή μας….\nΣτους αρρώστους 5-10′ το πολύ για να μην χρωστάμε κομποσχοίνια.\nΤο ότι δεν εγκρατευόμαστε στο φαγητό είναι κάτι που κωλύει τη χάρη του Θεού….\nΔοκιμάστε να μη φάτε ότι σας ανήκει, να μην κοιμηθείτε όσο κοιμάστε, να μην πιείτε μια μέρα νερό, για την αγάπη του Χριστού, να δείτε τι θα νοιώσετε, ο Θεός τα δωρίζει αυτά…\nΈνα Σχόλιο to “Η Αγία Γερόντισσα Μακρίνα της Πορταριάς Βόλου (1921-1995) (μέρος 2)”\nΗ Αγία Γερόντισσα Μακρίνα « ΟΜΟΘΥΜΑΔΟΝ Says:\n17 Σεπτεμβρίου, 2011 στο 09:12\n[…] πηγή Like this:LikeBe the first to like this post. […]\n« Η μαζική φυγή 1.3 εκατ. χηνών\nThe Nativity of our Most Holy Lady the Mother of God and Ever-Virgin Mary »


Arthrocin - οδηγίες χρήσης, δόσεις, ανάλογα\nαπό 138 τρίβει.\nΗ αρθροκίνη είναι ένα συμπλήρωμα διατροφής που υποστηρίζει τις λειτουργίες του μυοσκελετικού συστήματος.\nΤο φάρμακο είναι διαθέσιμο με τη μορφή γέλης, κρέμας και δισκίων (κάψουλες).\nΤα δισκία αρθροκίνης περιέχουν γλυκοζαμίνη και χονδροϊτίνη, τα οποία είναι τα κύρια δραστικά συστατικά του φαρμάκου. Κάθε κάψουλα περιέχει 300 mg από κάθε ουσία. Ως πρόσθετα στοιχεία που προστέθηκαν:\n10 mg διυδροβεκεττίνης.\n10 mg ασκορβικού οξέος.\n10 mg εκχύλισμα αλογοουράδας.\n1 mg εκχυλίσματος ρίζας από πικραλίδα,\n10 mg λευκού εκχυλίσματος φλοιού ιτιάς ·\n5 mg οξικής τοκοφερόλης (βιταμίνη Ε).\nΚάψουλες βάρους 0,5 g σε ποσότητα 36 τεμαχίων συσκευάζονται σε χαρτοκιβώτια.\nΗ γέλη Arthrotsin περιλαμβάνει δηλητήριο μελισσών. εκχυλίσματα φυτών: ρίζα Badana, κώνους λυκίσκου, ρίζα κριθαριού, δάφνη, λεβάντα, δεντρολίβανο, αιθέρια έλαια πεύκου? βιταμίνη R.\nΗ κρέμα Arthrotsin περιέχει εκχυλίσματα από: τσουκνίδα, άσπρο φλοιό ιτιάς, άγριο δεντρολίβανο, αρκουδάκι, κρόκος, αμόνι, κρόκος, ξιφίας, καλέντουλα, κρόκος του Αγίου Ιωάννη, τριαντάφυλλο. αιθέρια έλαια από αρνίκο, λεβάντα, έλατο. βιταμίνες ΡΡ, Ρ, Β6, D, βαζελίνη και ελαιόλαδο · κερί μέλισσας και μέλι.\nΤο φάρμακο συνιστάται για χρήση στην αρθρίτιδα, την οστεοχονδρόζη, τη ριζοπάθεια, την αρθροπάθεια, τις ρευματολογικές παθήσεις των αρθρώσεων και σε άλλες περιπτώσεις όπου απαιτείται βελτίωση στη λειτουργική κατάσταση του μυοσκελετικού συστήματος.\nΕπιπλέον, το gel Arthrotsin βοηθά στην τόνωση της αναγέννησης του συνδετικού ιστού των αρθρώσεων, συμβάλλει στη βελτίωση της κυκλοφορίας του αίματος, έχει αναλγητικό αποτέλεσμα.\nΗ χρήση του Arthrocin με τη μορφή μιας κρέμας σας επιτρέπει να αποκαταστήσετε τον ιστό του χόνδρου, επιβραδύνοντας τη διαδικασία της απόθεσης αλάτων.\nΣύμφωνα με τις οδηγίες του Arthrotsin, το φάρμακο δεν συνιστάται να χρησιμοποιείται για έγκυες γυναίκες, γυναίκες κατά την περίοδο γαλουχίας, παιδιά κάτω των 12 ετών και άτομα με ατομική δυσανεξία στα συστατικά του διαιτητικού συμπληρώματος.\nΕνήλικες και παιδιά ηλικίας άνω των 12 ετών θα πρέπει να παίρνουν 1 δισκίο Arthrocin 1 ή 2 φορές την ημέρα κατά τη διάρκεια των γευμάτων. Η διάρκεια της θεραπείας είναι από 1 έως 3 μήνες. Εάν είναι απαραίτητο, επιτρέπεται η επέκταση της πορείας θεραπείας μέχρι έξι μήνες.\nΤο φάρμακο με τη μορφή μίας κρέμας ή γέλης θα πρέπει να εφαρμόζεται με ένα λεπτό στρώμα από 2 έως 3 φορές την ημέρα, με τακτοποιημένες κινήσεις μασάζ στην πληγείσα περιοχή.\nΗ χρήση αρθροκίνης μπορεί να προκαλέσει αλλεργικές αντιδράσεις.\nΠριν από τη χρήση, συνιστάται να συμβουλευτείτε το γιατρό σας.\nΤα φάρμακα, ο μηχανισμός δράσης και η σύνθεση της οποίας είναι παρόμοια με αυτά του Arthrocin, περιλαμβάνουν τα φάρμακα που αναφέρονται παρακάτω:\nΡεμσουζίν και άλλους\nΗ αρθροκίνη πρέπει να φυλάσσεται το πολύ 24 μήνες από τη στιγμή της απελευθέρωσης σε χώρο προστατευμένο από το φως, όπου η θερμοκρασία δεν είναι μεγαλύτερη από 15 μοίρες.\nΚρέμα αρθροκίνης 50 ml\nΑρσενικό τζελ 50ml, VIS Ltd.\nArtrotsin κρέμα 50ml, VIS Ltd.\nΑρθροκίνης Caps 0,5g №36, GNC PM Pharma CJSC / VIS LLC\nArthrotsin forte kaps 0,35g №36, GNC PM Pharma ZAO / VIS LLC\nΔισκία αρθροζίνης 60 τεμ\nΚαρφίτσες αρθροκτίνης 0,5g №60, GNC PM Pharma ZAO / VIS OOO


Στην «εντατική» οι 29 μονάδες υγείας της Κεντρικής Μακεδονίας – Με προσωπικό ασφαλείας σήμερα – healthmag.gr\nΣτην «εντατική» οι 29 μονάδες υγείας της Κεντρικής Μακεδονίας – Με προσωπικό ασφαλείας σήμερα\nΔραματική είναι η εικόνα των νοσοκομείων και κέντρων υγείας της Κεντρικής Μακεδονίας σύμφωνα με την ΠΟΕΔΗΝ, η οποία πραγματοποιεί μεγάλη πορεία από τις 8 το πρωί στη Θεσσαλονίκη, με αφορμή τα εγκαίνια της ΔΕΘ.\nΗ πορεία θα ξεκινήσει από το Ιπποκράτειο Νοσοκομείο θα διέλθει από Υγειονομικές Μονάδες και θα καταλήξει στο Υπουργείο Μακεδονίας Θράκης.\nΣτο πλαίσιο της κινητοποίησης, θα πραγματοποιηθεί 8ωρη στάση εργασίας ως τις 3 το μεσημέρι, στις μονάδες υγείας της Κεντρικής Μακεδονίας.\nΌπως σημειώνει η Ομοσπονδία, τα νοσοκομεία της περιφέρειας εξαιτίας της σοβαρής υποστελέχωσης σε γιατρούς, νοσηλευτικό, τραυματιοφορείς και βοηθητικό προσωπικό, καθώς και σε χρηματοδότηση, έχουν αποδυναμωθεί σημαντικά σε παροχή υπηρεσιών δευτεροβάθμιας περίθαλψης. Το ίδιο συμβαίνει και με την παροχή πρωτοβάθμιας περίθαλψης από τα Κέντρα Υγείας.\nΑποτέλεσμα των παραπάνω είναι να διακομίζονται περισσότεροι ασθενείς στα νοσοκομεία της Θεσσαλονίκης, και να προσέρχονται πάνω από 1000 άτομα στις εφημερίες των 3 μεγάλων νοσοκομείων (ΑΧΕΠΑ, Ιπποκράτειο, Παπαγεωργίου ) με μειούμενο προσωπικό και χαμηλή χρηματοδότηση.\nΌσοι ασθενείς δεν έχουν οικονομική δυνατότητα προσέρχονται στις εφημερίες των νοσοκομείων περιμένοντας ως και 10 ώρες.\nΔιαλογή περιστατικών στα ΤΕΠ κάνουν διοικητικοί υπάλληλοι και όχι γιατροί. Κινδυνεύουν οι ασθενείς επειδή δεν μπορεί να εκτιμηθεί σωστά η κατάστασή τους (π.χ. Γεννηματά).\nΤα Νοσοκομεία και τα Κέντρα Υγείας ερειπώνουν. Δεν συντηρούνται, ούτε ανακαινίζονται.\nΦύλαξη δεν υπάρχει στις περισσότερες μονάδες υγείας. Τα περιστατικά βίας κάθε ημέρα γίνονται και περισσότερα.\nΑσθενείς περιμένουν ένα χρόνο στη λίστα αναμονής για χειρουργεία λόγω αδυναμίας λειτουργίας των χειρουργικών αιθουσών σε μεγάλα νοσοκομεία όπως το Ιπποκράτειο, Παπαγεωργίου και ΑΧΕΠΑ , εξαιτίας ελλείψεων σε ιατρικό και νοσηλευτικό προσωπικό, αυξάνοντας τους κινδύνους τους.\nΛειτουργούν τμήματα, με τριτοκοσμικές συνθήκες, επικίνδυνα για την ασφάλεια των ασθενών και εργαζομένων. Ο ιατροτεχνολογικός εξοπλισμός είναι κατεστραμμένος, οι οροφές στάζουν (ΑΧΕΠΑ, Κιλκίς), νοσοκομεία που εφημερεύουν δεν διαθέτουν Αξονικό Τομογράφο (Αγ. Δημήτριος, Νάουσα) και σ΄ αυτά που διαθέτουν, παραμένει κλειστός σε πολλές βάρδιες λόγω έλλειψης προσωπικού (Κιλκίς). Στα Γιαννιτσά υπάρχει καινούργιος Αξονικός αλλά δεν λειτουργεί λόγω έλλειψης προσωπικού και αργοπορία στην αδειοδότηση από τον Δημόκριτο. Ο Σύλλογος Εργαζομένων του Αγ. Δημητρίου εξασφάλισε μαστογράφο, αλλά η Διοίκηση δεν το δέχθηκε.\nΜεγάλες είναι οι ελλείψεις σε ιατρικό και νοσηλευτικό προσωπικό. Τμήματα ζωτικής σημασίας Νοσοκομείων είναι κλειστά λόγω έλλειψης προσωπικού (Νάουσα, Γουμένισσα, Γιαννιτσά). Το Νοσοκομείο Σερρών είναι στα όρια της κατάρρευσης λόγω τραγικών ελλείψεων γιατρών. Νοσοκομεία έχουν χάσει τον δευτεροβάθμιο χαρακτήρα τους, λόγω έλλειψης προσωπικού (Γουμένισσα, κλπ.).\nΚλίνες ΜΕΘ εξοπλισμένες, έτοιμες να λειτουργήσουν είναι κλειστές λόγω έλλειψης προσωπικού (8 κλίνες στο Παπαγεωργίου). Υπολειτουργεί η ΜΕΘ 4 κλινών στο Πολύγυρο. Μόνο 3 κλίνες ΜΕΘ λειτουργούν στη Βέροια. Στην Έδεσσα σταμάτησαν ακόμη και φυσιολογικοί τοκετοί.\nΜεγάλες είναι και οι ελλείψεις σε τραυματιοφορείς (Βέροια κλπ.).\nΗ Τεχνική Υπηρεσία υπολειτουργεί σε όλα τα νοσοκομεία. Όλες οι τεχνικές εργασίες ανατίθενται σε ιδιώτες ( ιδιωτικοποίηση και της τεχνικής υπηρεσίας).\nΟι ασθενείς με εξιτήριο που πρέπει να μεταφερθούν με ασθενοφόρο στην οικία τους, παραμένουν σε αναμονή πολλές επιπλέον ημέρες στο νοσοκομείο (κίνδυνος νοσοκομειακών λοιμώξεων, αύξηση κόστους νοσηλείας, δεν απελευθερώνονται τα πολύτιμα κρεβάτια) Αναγκάζονται όσοι μπορούν οικονομικά να καλέσουν το «Λευκό ταξί».\nΌσο για την πρωτοβάθμια περίθαλψη, η ΠΟΕΔΗΝ επισημαίνει:\n«Τα Κέντρα Υγείας λειτουργούν χωρίς γιατρούς, νοσηλευτές, φύλαξη, υλικά. Δεν είναι σε θέση να κάνουν μια ακτινογραφία θώρακος, μια γενική αίματος. Σκουριάζουν πανάκριβα μηχανήματα. Σε συνδυασμό με τη διαχειριστική ανεπάρκεια του ΕΚΑΒ, κινδυνεύουν οι ζωές ασθενών έκτακτων περιστατικών.\nΌσο για την Ψυχιατρική Μεταρρύθμιση, αυτή καρκινοβατεί»…\nΑναλυτικά η κατάσταση που επικρατεί ανά υγειονομική μονάδα, εδώ.\nΓιατί αργούν να μιλήσουν τα δεύτερα παιδιά;\nΜε αυτή τη μυρωδιά, θα νιώσετε καλύτερα για την εικόνα του σώματός σας


Η ΜΕΘΟΔΟΣ ΚΙΝΕSIO TAPING\nΣτα τέλη του 1970, ο Ιαπωνέζος χειροπρακτικός και κινησιολόγος Dr. Kenzo Kase αποφάσισε να βελτιώσει τη θεραπεία του στην αποκατάσταση τραυματισμών και οξείων και χρόνιων ασθενειών.\nΗ βάση για την ιδέα του Dr. Kase σχετικά με νέα υλικά και τεχνικές, αποτέλεσαν το δέρμα και οι μύες. Δε στάθηκε στη σκέψη ότι το δέρμα είναι μόνο το εξωτερικό μας περίβλημα, αλλά αναγνώρισε συγκεκριμένα τη λειτουργία του δέρματος, ως το μεγαλύτερο αντανακλαστικό όργανο του σώματος. Ο Kase παρατήρησε στους μύες όχι μόνο την ικανότητα να αντιδρούν στις αλλαγές του περιβάλλοντος αλλά και την πιθανότητα να υποστηρίζουν τη διαδικασία της επούλωσης και της αναγέννησης του σώματος. Έτσι, οι μύες όχι μόνο καθιστούν δυνατή την κίνηση, αλλά και την μικροκυκλοφορία, τη θερμότητα, τη μετάδοση κατάλληλων νευρομυϊκών ερεθισμάτων κ.τ.λ.\nΘα έπρεπε να μεταφέρει ερεθίσματα για βελτίωση της απόδοσης και πληροφορίες επούλωσης δια μέσου των υποδοχέων του δέρματος. Έτσι ένα υψηλής ποιότητας βαμβακερό υλικό με ένα 100% ιατρικό ακρυλικό αυτοκόλλητο υλικό δημιουργήθηκε. Το νέο υλικό είχε το πάχος, το βάρος και την ελαστικότητα του δέρματος. Η κόλλα δεν εφαρμόστηκε στο tape ομοιόμορφα, αλλά με τακτικά διαστήματα ελεύθερα από την κόλλα (σχήμα-s), ώστε να επιτρέπει την ‘‘αναπνοή’’ και την κυκλοφορία του αέρα και του ιδρώτα. Επίσης μία αδιάβροχη εκδοχή ανακαλύφθηκε για τη χρήση του tape σε αθλήματα και για να επιτρέπει μεγαλύτερη χρονικά εφαρμογή.\nΤο Kinesiotape, μεταφέρει θετικές αισθητικές πληροφορίες για το σώμα. Ο σκοπός είναι το πλήρες εύρος κίνησης για το δέρμα, τις αρθρώσεις και τους μύες, ώστε να ενθαρρύνει και να ενεργοποιήσει το φυσικό μηχανισμό επούλωσης του σώματος.\nΟι ποικίλες τεχνικές μπορούν να χρησιμοποιηθούν τόσο σαν προφύλαξη-πρόληψη, όσο και σαν υποστήριξη για την προστασία ενός αδύναμου μυϊκού-αρθρικού συστήματος, ή για χαλάρωση σε περίπτωση μυϊκής τάσης. Το Kinesiotape μπορεί να χρησιμοποιηθεί αποτελεσματικά σε μετεγχειρητική ή μετατραυματική θεραπευτική αγωγή. Επειδή ένα χειρουργείο ή ένα τραύμα μπορεί να τροποποιήσει τα νευρικά ερεθίσματα, το tape μπορεί να χρησιμοποιηθεί για να ενισχύσει ή να χαλαρώσει το μυϊκό τόνο, ανάλογα με την περίπτωση.\nΌταν το Kinesiotape εφαρμόζεται πάνω σε μία μυϊκή περιοχή που βρίσκεται σε διάταση, πτυχές σχηματίζονται όταν η ίδια περιοχή έρχεται σε χαλάρωση. Ως αποτέλεσμα, οι ανυψώσεις του δέρματος βελτιώνουν τη μικροκυκλοφορία. Αυτό διευκολύνει την απορρόφηση και απομάκρυνση των φλεγμονωδών ουσιών και την εξισορρόπηση των τιμών του pH. Οι ιστοί αποκτούν καλύτερη κυκλοφορία (μείωση του όγκου) και έτσι μειώνεται η πίεση στους υποδοχείς της προσβεβλημένης περιοχής και περιορίζεται η πληροφόρηση από τους υποδοχείς του πόνου.\nΟι χρήσεις του Kinesiotape είναι ποικίλες: ενεργοποίηση ενός υγιούς συστήματος για καλύτερη εκτέλεση των αθλημάτων, ενεργοποίηση ενός ασθενή για τη συμμετοχή σε αθλητικές δραστηριότητες, μετά από ένα χειρουργείο στο λεμφικό σύστημα με την απομάκρυνση της λέμφου, σε μετατραυματικές ή μετεγχειρητικές καταστάσεις (άμεση εφαρμογή του Kinesiotape είναι πολύ αποτελεσματική!) ακόμα και στη θεραπεία ουλών.\nΦλεγμονή σε βλαισό μεγάλο δάκτυλο\nΓοναλγία και αστάθεια


ΝΤΕΤΕΚΤΙΒ ΕΡΕΥΝΑ - www.erevna.gr: Εάν κάμερες ασφαλείας κατέγραφαν τα παρακάτω θα είχαμε το ντοκιμαντέρ της χιλιετίας!!!\nΕάν κάμερες ασφαλείας κατέγραφαν τα παρακάτω θα είχαμε το ντοκιμαντέρ της χιλιετίας!!!\nΈβρεξε πτώματα, αράχνες, βατράχια, λεφτά και αγελάδες!\nΔεν πρόκειται για ταινία επιστημονικής φαντασίας, αν και πολύ θα θέλαμε να υπήρχαν κάπου κρυμμένες κάμερες παρακολούθησης και να καταγράφουν τα παρακάτω περιστατικά....\nΑν πιστέψουμε τη Βίβλο, τα βατράχια που πέφτουν από τον ουρανό είναι ένα είδος θεϊκής πληγής. Οι έρευνες των επιστημόνων όμως μια δίνουν μια εξήγηση αρκούντως πιο λογική: ο ένοχος είναι ο τυφώνας, που περνά πάνω από έλη και άλλους φυσικούς βιότοπους συμπαρασύροντας στο διάβα του τα κακόμοιρα τα βατραχάκια, τα οποία παγιδεύονται στη δίνη και μετατρέπονται σε λαθρεπιβάτες του ανεμοστρόβιλου. Κι όταν οι άνεμοι κοπάσουν, τα βατράχια αποδεσμεύονται από τη δύναμη και πέφτουν σε ελεύθερη πτώση, μοιάζοντας να έχουν έρθει από τους ουρανούς. Πρόκειται μάλιστα για «κοινό» φαινόμενο, σε περιοχές βέβαια που πλήττονται από τη μανία της φύσης...\nΑναρτήθηκε από Kostas Sotiropoulos στις 3:10 μ.μ.


Underworld Films: Φεβρουαρίου 2011\nH ομάδα θα μας θα συμμετέχει φέτος στο Διεθνές Φεστιβάλ Ταινιών Επιστημονικής Φαντασίας & Φανταστικού SFF-rated 2011 που διεξάγεται στον κινηματογράφο Μικρόκοσμος, με τις ταινίες "Τroglodytes" και "Remnant".\nΑξίζει να σημειωθεί ότι εκτός από τις ταινίες μας, προβάλλονται άλλες 4 ταινίες της Chainfree κ πιο συγκεκριμένα οι ταινίες "Έλεγχος 2011" από Τiiinewzfilms, "Shadow beyond time" από 4th Wall Pictures και "Dead on time" από Yerwolves.\nΑναρτήθηκε από Thanos Kermitsis στις 12:48 μ.μ. Δεν υπάρχουν σχόλια:\nΕτικέτες troglodytes remnant underworld films sff rated 2011\nΑναρτήθηκε από Thanos Kermitsis στις 9:29 μ.μ. Δεν υπάρχουν σχόλια:\nΕτικέτες Τρωγλοδύτες, underworld films chainfree troglodytes short film\nΑναρτήθηκε από Thanos Kermitsis στις 3:14 μ.μ. Δεν υπάρχουν σχόλια:


Δίδυμα Νήπια Δίδυμα Παιδιά Υγεία Υγεία/ 05/01/2016/\nΗ παιδική παχυσαρκία θεωρείται πλέον μια από τις σημαντικότερες ασθένειες της εποχής μας και καλό θα ήταν να δώσουμε προσοχή, μιας και μπορεί να προκαλέσει πολλά προβλήματα υγείας. Σύμφωνα με τον Παγκόσμιο Οργανισμό Υγείας, η παχυσαρκία αποτελεί μια από τις τρεις σημαντικότερες αιτίες θανάτου στο σύγχρονο Δυτικό Κόσμο. Γνωρίζετε ότι στην παγκόσμια κατάταξη, τα παιδιά μας στην Ελλάδα κατέχουν τη δεύτερη θέση σε σχέση με την παχυσαρκία, έχοντας αύξηση 54% σε ηλικίες 6-11 ετών και 40% σε ηλικίες 12-17 ετών.\nΑς δούμε όμως τι συμβάλει σε αυτή την αύξηση του φαινομένου.\nΗ αλήθεια είναι πως τα περισσότερα παιδιά δεν έχουν ενημερωθεί ποτέ σωστά για θέματα διατροφής, ούτε από τους γονείς, ούτε από το σχολείο. Μια συζήτηση με τα παιδιά μας για θέματα σίτισης, θα τους έδινε την ευκαιρία να κατανοήσουν την σημαντικότητα μιας υγιεινής διατροφής και θα τα βοηθούσε να λύσουν πολλές απορίες που πιθανός να έχουν για το τι είναι καλό να τρώνε.\nΑπό έρευνες που έχουν διεξαχθεί και στις οποίες έχουν ρωτηθεί τα ίδια τα παιδιά για την διατροφή τους, έχει αποδειχθεί ότι καταναλώνουν πολύ κρέας και λίγα όσπρια και χόρτα. Σε περεταίρω έρευνες που έγιναν παρατηρήθηκε, πως αυτό οφείλεται στο γεγονός ότι στις σύγχρονες οικογένειες λόγω των έντονων ρυθμών της καθημερινότητας, το «σπιτικό» φαγητό έχει εγκαταλειφθεί και πλέον πολλές οικογένειες τρέφονται με φαγητό απ’ έξω, όπως και με τρόφιμα τύπου fast food. Κάτι ακόμα που επηρεάζει τη διατροφή των παιδιών, είναι το γεγονός ότι μένουν πολλές ώρες μόνα τους στο σπίτι και έτσι δεν υπάρχει έλεγχος για το τι τρώνε αλλά επίσης και για τις ποσότητες που καταναλώνουν.\nΑκόμη, πολλές οικογένειες δεν τρώνε όλοι μαζί στο τραπέζι, κάτι που εκτός από τη διατροφή, επηρεάζει και τις σχέσεις μέσα στην οικογένεια. Είναι ιδιαιτέρως θετικό η συγκέντρωση της οικογένειας γύρω από το τραπέζι την ώρα του φαγητού, μιας και είναι μια εξαιρετική ευκαιρία για να μοιραστούν τα μέλη της τις εμπειρίες της καθημερινότητάς τους. Πολλά παιδιά έχουν συνδυάσει την ώρα του φαγητού με την παρακολούθηση τηλεοπτικών προγραμμάτων, κάτι που όπως έχει αποδειχθεί από έρευνες επηρεάζει στην κατανάλωση μεγαλύτερων ποσοτήτων τροφής.\nΜια ακόμα διατροφική παγίδα για τα παιδιά, είναι τα σχολικά κυλικεία που τις περισσότερες φορές είναι ακατάλληλα. Τα παιδιά συνήθως αγοράζουν σνακ, όπως τυρόπιτες, κρουασάν, αναψυκτικά και μη φυσικούς χυμούς που έχουν προσθήκη ζάχαρης. Είναι σίγουρα προτιμότερο τα παιδιά να παίρνουν από το σπίτι το φαγητό τους. Για παράδειγμα, ένα φρούτο και ένα σάντουιτς ή ένα κομμάτι σπανακόπιτα είναι ότι πρέπει για να καλύψει τις ανάγκες τους. Κάτι ακόμα που είναι πολύ σημαντικό και που πολλές φορές δεν το τηρούμε, είναι το πρωινό γεύμα. Είναι απαραίτητο τα παιδιά αλλά και εμείς να τρώμε ένα ισορροπημένο πρωινό, άλλωστε είναι γνωστό πως είναι το πιο σημαντικό γεύμα της ημέρας.\nΤέλος, κάτι ακόμη που επηρεάζει την παιδική παχυσαρκία είναι η ακινησία. Πολλά παιδιά καταναλώνουν πολλές ώρες τη μέρα παρακολουθώντας τηλεόραση και παίζοντας ηλεκτρονικά παιχνίδια και δεν αθλούνται καθόλου. Η άσκηση εκτός από το ότι βοηθάει την σωματική υγεία, βοηθάει εξίσου και σε μια πιο ισορροπημένη ψυχολογική κατάσταση.\nΕίναι πολύ σημαντικό να μην ξεχνάμε πως τα παιδιά αντιγράφουν της συνήθειες των γονιών και αυτό σημαίνει ότι πρώτοι εμείς πρέπει να δίνουμε το καλό παράδειγμα!\nTags: παιδική διατροφήπαιδική παχυσαρκία


ΒΑΜΒΑΚΕΡΑ ΧΑΛΙΑ!!! ΕΝΑ ΠΡΑΓΜΑΤΙΚΑ ΦΥΣΙΚΟ ΑΓΑΘΟ | ΒΑΜΒΑΚΕΡΑ ΧΑΛΙΑ!!! ΕΝΑ ΠΡΑΓΜΑΤΙΚΑ ΦΥΣΙΚΟ ΑΓΑΘΟ\nΒΑΜΒΑΚΕΡΑ ΧΑΛΙΑ!!! ΕΝΑ ΠΡΑΓΜΑΤΙΚΑ ΦΥΣΙΚΟ ΑΓΑΘΟ\nΤο βαμβάκι είναι μια φυσική ίνα που αναπτύσσεται σε όλο τον κόσμο. Αποτελείτε κυρίως από κυτταρίνη και έχει μαλακή υφή και λαμπερή όψη. Χρησιμοποιείτε για πολλές χρήσεις από ρούχα μέχρι και χαλιά.Τα τελευταία χρόνια η συλλογή βαμβακερών χαλιών έχει εμπλουτιστεί και διευρυνθεί προσφέρει μια μεγαλύτερη γκάμα πέρα από απλά χαλάκια μπάνιου. .Η επίδραση ενός χαλιού σε ένα σπίτι είναι τεράστια. Μπορεί να αλλάξει ολόκληρο το χαρακτήρα του εσωτερικού σας χώρου. Τα καλοκαιρινά βαμβακερά χαλιά είναι οικονομικά προσιτά παρόλο που δεν έχει παραχθεί σε μαζική παραγωγή. Τα βαμβακερά χαλιά γενικότερα δεν είναι ευρέως διαδεδομένα, μέχρι πρότινος, όπως προαναφέραμε και υπάρχουν κάποια θετικά σημεία,ας τα δούμε παρακάτω.\nΚαταρχήν όπως ένα βαμβακερό ρούχο φοριέται εύκολα, έτσι ένα βαμβακερό χαλί φοριέται εύκολα στο σπίτι μας. Η ίνα του βαμβακιού από την φύση της αναπνέει. Αρά τα βαμβακερά χαλιά είναι δροσερά και κατάλληλα για το καλοκαίρι. Επίσης η βαμβακερή ίνα είναι ανθεκτική. Οπότε τα βαμβακερά χαλιά είναι επίσης ανθεκτικά. Πολλά βαμβακερά χαλιά, αναλόγως το μέγεθος, πλένονται στο πλυντήριο κάτι που τα κάνει πολύ πρακτικά για πολλούς γιατί είναι εύκολα στο καθάρισμα και το προτιμούν. Κατάλληλο και για παιδικό/βρεφικό δωμάτιο. Το βαμβάκι από την φύση του είναι υπό αλλεργικό. Οπότε πολύ γονείς προτιμούν βαμβακερά χαλιά και πολύ παιδίατροι τα συνιστούν. Επίσης χάριν στην μαλακή ύφη σε συνδυασμό με την υπο αλλεργική του ιδιότητα, βοηθά το μωρό να μπουσουλά. Τα Βαμβακερά χαλιά αποτελούν μέρος μοντέρνων συλλογών. Το βαμβακερό χαλί είναι μια καλή επιλογή όταν η ανθεκτικότητα είναι αυτό που αναζητούμε. Είναι επίσης καλή επιλογή όταν θέλουμε ένα πιο nature look, για την εμφάνιση του δωματίου μας. Επίσης υπάρχουν και τα χαλιά denim (τζην) τα οποία είναι πολύ δημοφιλή στους έφηβους και φοιτητές. Τα βαμβακερά χαλιά είναι διαθέσιμα σε διάφορα χρώματα, στυλ και σχέδια που σίγουρα μπορείτε βρείτε αυτό που σας ταιριάζει. Τα καλοκαιρινά βαμβακερά χαλιά έχουν πέλος περίπου 5cm, που σας επιτρέπει εάν χρειάζεται να τοποθετήσετε έπιπλα πάνω τους. Είναι ελαφριά χαλιά, ιδανικά, εάν αλλάζετε συχνά την διάταξη των επίπλων σας. Αρκετά ανθεκτικά κατάλληλα για δωμάτια με κίνηση όπως το σαλόνι, αλλά συνάμα αρκετά απαλά για βρεφικό δωμάτιο ή το υπνοδωμάτιο. Και το σημαντικότερο αρκετά οικονομικά.\nΤο βαμβακερά χαλιά ήταν πάντα μια δημοφιλής επιλογή για καλοκαιρινά χαλιά. Είναι εύκολο να παραχθεί και έχουν μεγάλη γκάμα. Πλέον τα βαμβακερά χαλιά είναι δημοφιλή και συχνά χρησιμοποιούνται σε διακοσμήσεις σε εξοχικές κατοικίες, κουζίνες, βρεφικά δωμάτια και άλλους χώρους. Τα βαμβακερά χαλιά είναι ευκολοφόρετα σε casual σπίτια. Ειδικά όταν χρησιμοποιούνται vintage βαμβακερά χαλιά στην κουζίνα, ανασύρουν γλυκιές ανάμνησης από γιαγιά και αίσθηση θαλπωρής. Γενικότερα τα βαμβακερά χαλιά είναι προσιτά στην τιμή, γιατί είναι εύκολο να παραχθούν μαζικά και το κόστος παραγωγής και επεξεργασίας είναι αρκετά οικονομικό. Η ποικιλία των βαμβακερών χαλιών γίνεται εμφανής όταν αντιληφθούμε τους τρόπους ύφανσης, δλδ μηχανής, χειροποίητα, υφαντά κτλ. Τα στυλ δλδ κλασικά, παιδικά, κιλίμια, μοντέρνα κ.λ. και τους χρωματισμούς που διατίθονται. Επειδή μπορούν να πλυθούν, στο πλυντήριο πολλοί τα θεωρούν ιδανικά για την κουζίνα και σε βεράντες, οπού υπάρχει μεγάλος κίνδυνος λεκέδων και λερώματος. Ένα επιπλέον προσόν των βαμβακερών χαλιών είναι πως είναι φιλικά προς το περιβάλλον, μιας και είναι φτιαγμένα από 100% φυσικό υλικό. Εάν αν αποφασίσετε ότι δεν θέλετε πλέον το χαλί σας και θελήσετε να το πετάξετε, να θυμάστε, πως θα αποσυντεθεί εντελώς χωρίς να βλάψει το περιβάλλον.\nPosted on 9 Ιουνίου 2017 by admin.\tThis entry was posted in ΓΕΝΙΚΑ ΘΕΜΑΤΑ. Bookmark the permalink.\nΚΙΛΙΜΙΑ!! ΜΙΑ ΚΑΛΟΚΑΙΡΙΝΗ ΕΘΝΙΚ ΝΟΤΑ ΣΤΟ ΣΑΛΟΝΙ ΣΑΣ.\nθΑ ΤΑ ΛΑΤΡΕΨΕΤΕ!!! ΚΛΑΣΙΚΑ ΚΑΛΟΚΑΙΡΙΝΑ ΧΑΛΙΑ


Οικονομικά Αποτελέσματα Α’ Εξαμήνου 2005 < ΑΝΑΚΟΙΝΩΣΕΙΣ ΟΙΚΟΝΟΜΙΚΩΝ ΑΠΟΤΕΛΕΣΜΑΤΩΝ | Folli Follie Group\nΟικονομικά Αποτελέσματα Α’ Εξαμήνου 2005\n«Οικονομικά Αποτελέσματα Α’ Εξαμήνου 2005 με βάση τα Διεθνή Πρότυπα\nΑθήνα, 28 Σεπτεμβρίου 2005. Με σταθερά ανοδικούς ρυθμούς κινούνται τα αποτελέσματα της εταιρείας Folli Follie για το Α’ εξάμηνο του 2005.\nΤα κέρδη ανά μετοχή ανήλθαν στα €0,88 έναντι €0,84 κατά την ίδια περίοδο του 2004, αυξημένα κατά 5%. Τα καθαρά κέρδη μετά φόρων ανήλθαν σε €29,1 εκ. σημειώνοντας αύξηση κατά 5% σε σχέση με το αντίστοιχο εξάμηνο του 2004, που έφθαναν τα €27,6 εκατ.\nΕιδικότερα, σε ενοποιημένη βάση, ο κύκλος εργασιών για την περίοδο 1 Ιανουαρίου 2005 έως 30 Ιουνίου 2005 ανήλθε στα €100,7 εκατ., έναντι €90 εκατ., παρουσιάζοντας αύξηση κατά 12% σε σχέση με την αντίστοιχη περυσινή περίοδο. Σε επίπεδο κερδών προ φόρων, τα κέρδη ανήλθαν στα €36,7 εκατ. έναντι €33,2 εκατ. κατά το 2004, παρουσιάζοντας αύξηση κατά 10%.\nΤα κέρδη προ φόρων, τόκων και αποσβέσεων (EBITDA) ανήλθαν στα €36,1 εκατ. έναντι €30 εκατ. για το πρώτο εξάμηνο του 2004, μέγεθος που αντιστοιχεί σε αύξηση της τάξεως του 20%. Σε επίπεδο κερδών προ φόρων, τόκων και αποσβέσεων (EBITDA) το περιθώριο ανήλθε σε 36,1% έναντι 33% του έτους 2004.\nΣε επίπεδο μητρικής εταιρείας για το πρώτο εξάμηνο του 2005, η Folli Follie ΑΒΕΕ παρουσίασε κύκλο εργασιών €19,2 εκατ. έναντι €18,3 εκατ. κατά την αντίστοιχη περίοδο του 2004, παρουσιάζοντας αύξηση 5%.\nΑναλύοντας γεωγραφικά την κατανομή των πωλήσεων, η Ιαπωνία σημείωσε το 20%, η υπόλοιπη Ασία κατέγραψε το 49%, η Ευρώπη το 18%, και οι πωλήσεις στα Duty Free αεροδρομίων και αεροπορικών γραμμών το 13%. Σύμφωνα με την κατανομή των πωλήσεων κατά είδος, τα κοσμήματα αντιπροσωπεύουν το 65% των πωλήσεων, τα ρολόγια το 29% και τα υπόλοιπα αξεσουάρ το 6%.


Γκραφίτι στα αραβικά σε αεροσκάφη προκαλούν πανικό | Διεθνή Ειδήσεις\nΓκραφίτι στα αραβικά σε αεροσκάφη με προορισμό τη Γαλλία προκαλούν πανικό\nΣε δύο αεροπλάνα της Easyjet με προορισμό τα γαλλικά αεροδρόμια βρέθηκαν γκράφιτι στα αραβικά προκαλώντας συναγερμό στις αρχές.\nΓΡΑΦΕΙ: THETOC TEAM published 28 Νοε. 15 (17:18)\nΓκράφιτι στα αραβικά βρέθηκαν σε «μικρό αριθμό» αεροπλάνων της Easyjet με προορισμό γαλλικά αεροδρόμια, προκαλώντας ανησυχία, σύμφωνα με τα γαλλικά μέσα ενημέρωσης.\nΟι εφημερίδες Figaro και Parisien ανέφεραν ότι επρόκειτο για συνθήματα που είχαν γραφτεί στο εξωτερικό τμήμα δύο αεροσκαφών της εταιρείας που έφτασαν στη Γαλλία.\nΤο πρώτο γκραφίτι βρέθηκε σε αεροσκάφος που προσγειώθηκε στη Λυόν στις 22 Νοεμβρίου προερχόμενο από το Μαρακές. Το δεύτερο, βρέθηκε σε αεροσκάφος που προσγειώθηκε δύο ημέρες αργότερα, στις 24 Νοεμβρίου, στο αεροδρόμιο Σαρλ ντε Γκωλ, προερχόμενο από τη Βουδαπέστη.\nΗ βρετανική εταιρία υπογράμμισε πως οι έρευνες κατέληξαν πως τα γκράφιτι δεν συνιστούσαν απειλή και τόνισε ότι εφαρμόζει αυστηρά μέτρα ασφαλείας: «Είμαστε απολύτως ικανοποιημένοι από το γεγονός ότι δεν επρόκειτο για τίποτε περισσότερο από γκράφιτι».\n«Οι ομάδες ασφαλείας μας έχουν εμπειρία στην αξιολόγηση οποιωνδήποτε απειλών» αναφέρει η Easyjet και προσθέτει ότι «δεν θεωρούν ούτε οι Αρχές ούτε εμείς πως υπήρξε ζήτημα ασφαλείας ή κίνδυνος». «Τα πληρώματά μας δεν θα ξεκινούσαν την επιβίβαση εάν δεν ήταν απολύτως σίγουρο πως κάτι τέτοιο θα ήταν ασφαλές», τονίζει η εταιρεία.\nΟυκρανία: 25 νεκροί σε συντριβή στρατιωτικού Antonov - Τι προβληματίζει τις Αρχές [Συγκλονιστικά βίντεο]\nΠΕΝΤΕ ΧΡΟΝΙΑ ΜΕ ΤΟΝ ΕΦΙΑΛΤΗ 24&nbspΣεπ&nbsp2020 |&nbsp07:43\nΗ Κάρλα Μπρούνι εξομολογήθηκε ότι φοβόταν συνεχώς και πέρασε πέντε μαρτυρικά χρόνια ως Πρώτη Κυρία της Γαλλίας.


Geohot: 'Σπάζοντας' το Playstation 3 - Σελίδα 2 - freestuff.gr\nΔημοσίευση από vassilism » 30 Ιαν 2010 00:44\nΡε συ elorant εγώ ενωώ για την ιδεολογία του πειρατικού, δεν στέκομαι τόσο στο οικονομικό και δεν ενωώ μόνο τα παιχνίδια αλλά πάσης φύσης λογισμικό.\nΕπίσης να σε ρωτήσω κάτι? Το pes2010 έχει 40€, τα θεωρείς πολλά αυτά τα χρήματα για ένα τέτοιο παιχνίδι?\nΔημοσίευση από andreaskor » 30 Ιαν 2010 02:00\nΔηλαδή vassilism εάν σου έλεγε η Sony αύριο μπορείς να αγοράσεις το PRO_10 30€ ή 50€ είναι στο χέρι σου να δώσεις όσα λεφτά θές; Ποιό θα διαλέξεις; το 30 ή το 50; Δεν νομίζω να έπαιρνες το 50 για ηθικούς λόγους και για να ενισχύσεις την ΚΟΝΑΜΙ, γιατί δεν θα σε πιστέψω!\nΆρα η αξία ενός παιχνιδιού-λογισμικού είναι υποκειμενική και όχι πραγματική και αντικειμενική! Και επομένως δεν υπάρχει ηθικός προβληματισμός στο εάν το πάρεις κρακαρισμένο η όχι!\nΕίναι σαν να μου λές όλα τα open source που κυκλοφορούν είναι κορόιδα οι δημιουργοί και δεν παίρνουν λεφτά. Εάν χρησημοποιήσεις το Joomla ή το WordPress π.χ. θα στείλεις donation στην εκάστωτε εταιρεία για του βοηθήσεις (μπορείς να μου πείς ναι, άλλα όχι και πάντα..) και μην μου πείς ότι στέλνεις και πάλι ενίσχυση σε όλα τα freeware προγράμματα που κατεβάζεις..;;\nΕπομένως δεν είναι ιδεολογία όπως είπες παραπάνω αλλά είναι ένα κλίμα που μας έχει βάλει ποιος αλλός σε αυτό το τρυπάκι τόσα χρόνια;; Η ΜΑΜΑ Microsoft!\nΕπομένως είναι σχετικό εάν είναι πολλά η λίγα τα 40€ για το PRO και για το κάθε PRO. Διότι δεν είναι αυτό καθε αυτό η τιμή αλλά ότι κρύβετε από πίσω!!\nΜε αγάπη CKOR\nΔημοσίευση από vassilism » 30 Ιαν 2010 02:44\nΣυμφωνώ στην τιμή ότι είναι σχετικό.\nΘα σου φέρω ένα άλλο παράδειγμα γιατί απ’ ότι βλέπω απ την υπογραφή σου είσαι designer.\nΈστω ότι εσύ φτιάχνεις ένα template (το σχεδιάζεις, το κόβεις και το ράβεις σε html & css, το κάνεις valid κ.λ.π κ.λ.π) και σου τρώει 10 μέρες μέχρι να το φτιάξεις.\nΤο δίνεις για μαζική πώληση σε sites του τύπου templatemonster με τιμή 10 ευρώ.\nΈπειτα έρχεται ένας τύπος ο οποίος το αγοράζει με 10 ευρώ και το βάζει σε όλα τα torents που net έτσι ώστε όλος ο κόσμος έχει τη δυνατότητα να κατεβάζει ΤΖΑΜΠΑ το template που εσύ έφτιαξες με πολύ κόπο.\nΓια πες μου τώρα, αυτό θα σου άρεσε? Νομίζω πως όχι\nΔημοσίευση από sibas » 30 Ιαν 2010 06:37\nexcept if i have it release under open source\nΔημοσίευση από elorant » 30 Ιαν 2010 06:43\nvassilism έγραψε: Ρε συ elorant εγώ ενωώ για την ιδεολογία του πειρατικού, δεν στέκομαι τόσο στο οικονομικό και δεν ενωώ μόνο τα παιχνίδια αλλά πάσης φύσης λογισμικό.\nΚαι για τη γνώμη σου γιατί υφίσταται αυτή η "ιδεολογία" του πειρατικού αν όχι για το κόστος;\nvassilism έγραψε: Επίσης να σε ρωτήσω κάτι? Το pes2010 έχει 40€, τα θεωρείς πολλά αυτά τα χρήματα για ένα τέτοιο παιχνίδι?\nΓια κάποιον που βγάζει 700 ευρώ το μήνα και βέβαια είναι πολλά. Όπως είναι πολλά και για μια μέση οικογένεια με δύο πιτσιρίκια που πρέπει να τους αγοράζει δύο-τρία παιχνίδια το μήνα. Κατ' αντιστοιχία για τον αμερικάνο με μέσο ετήσιο εισόδημα 50Κ θα ήταν σα να κόστιζε το παιχνίδι $240. Τι λες, είναι ή δεν είναι πολλά;\nΔημοσίευση από Aflex » 30 Ιαν 2010 15:16\nΠαλικάρι ο φίλος Geohot.\nΔεν υποστηρίζω την πειρατεία, αλλά δε μπορώ παρά να εντυπωσιαστώ με αυτό που πέτυχε, και με τον τρόπο που το έκανε.\nΔημοσίευση από andreaskor » 31 Ιαν 2010 01:57\nΤο δίνεις για μαζική πώληση σε sites του τύπου templatemonster με τιμή 10 ευρώ, και έπειτα βάζει σε όλα τα torents που net\nΘα το έδινα εξαρχης FREE δεν θα το έδινα για πώληση στο template monster... Γιατί πιστεύω ότι το δωρεάν είναι πολύ καλύτερο και τα οφέλη είναι πολύ περισσότερα! Με ό,τι αυτό συνεπάγεται...\nΔημοσίευση από viktoras » 01 Φεβ 2010 00:11\nΑν και πήγατε αλλού την κουβέντα, ορίστε πως ορίζεται η τιμή του κάθε παιχνιδιού σε ποσοστά μέσω του παραδοσιακού καναλιού, δια στόματος του Steve Perlman, CEO της OnLive, μιας επαναστατικής πλατφόρμας παροχής παιχνιδιών on-demand... [ χωρίς ανάγκη για κονσόλα ή υπολογιστή :ο ]\nΠερίπου στο 28:55 αυτής της παρουσίασης εμφανίζονται τα εξής:\nΤιμή παιχνιδιού που σπάει ως εξής:\n$15 κέρδος καταστήματος\n$7 για επιστροφές / μελλοντικές μειώσεις τιμών / marketing development\n$4 για διανομή / κόστος υλικού συσκευασίας\n$7 σε platform royalty, δικαιώματα για την πλατφόρμα στην οποία τρέχει το παιχνίδι [ sony, nintedo etc ]\nκαι.... 27 ολόκληρα δολάρια στον Publisher του παιχνιδιού!\nΠροσθέτοντας τα αυτά βρίσκουμε τα $60 MSRP price [ λιανική ] απ' τα οποία τα τα $45 είναι η τιμή χονδρικής.\nΠροσθέτει στην παρουσίαση ένα ποσό των $12 για μεταχειρισμένα παιχνίδια, οπότε πάμε στα $72 [ το ονομάζει: Total Spend ] και άλλα $12 για πειρατεία [ το σύνολο των 84 δολ. το ονομάζει Potential Spend ]\nΚάποιοι όροι μπερδεύουν και μένα, αλλά δεν είμαι στον χώρο του game retail για να κάτσω να τους μάθω\nΥ.Γ.: $84 = 60€, $72 = 52€, $60 = 43€\nΔημοσίευση από telas » 01 Φεβ 2010 10:54\nviktoras έγραψε: Αν και πήγατε αλλού την κουβέντα, ορίστε πως ορίζεται η τιμή του κάθε παιχνιδιού σε ποσοστά μέσω του παραδοσιακού καναλιού, δια στόματος του Steve Perlman, CEO της OnLive, μιας επαναστατικής πλατφόρμας παροχής παιχνιδιών on-demand... [ χωρίς ανάγκη για κονσόλα ή υπολογιστή :ο ]\nαυτή η μαγκιά που έχει κάνει το Οnlive μέσο cloud computing θα σπείρει και θα δείρει άσχημα!\nΔημοσίευση από Basilakis » 03 Φεβ 2010 19:16\ncloud εεε... αχ αν είχαν το μυαλό μερικοί, θα μαθαίναμε και 5 - 10 παραπάνω πράγματα\nΔημοσίευση από inFamous » 07 Φεβ 2010 18:18\nζήτημα χρόνου ήταν να σπάσει πήρε 3 χρόνια σχεδόν αλλά έγινε


Στην κόψη του ξυραφιού | Η ΚΑΘΗΜΕΡΙΝΗ\nΟ Στάθης Λιβαθινός θα είναι από τους υποψηφίους για τη θέση του διευθυντή του Εθνικού Θεάτρου.\n31.05.2019 • 16:23\nΔύο προκηρύξεις που ο καλλιτεχνικός κόσμος περίμενε να βγουν από τα μέσα Μαρτίου, όταν ανακοινώθηκαν οι παρατάσεις στις θητείες των διευθυντών στο Εθνικό Θέατρο και στο Φεστιβάλ Αθηνών, τελικώς δημοσιεύονται λίγο πριν από τη διάλυση της Βουλής.\nΕπιτέλους, θα λέγαμε από μια πλευρά, καθώς είχαμε επισημάνει στο παρελθόν ότι μια τέτοια πολιτική επιλογής διευθυντικών στελεχών είναι προς τη σωστή κατεύθυνση, αρκεί να ισχύει για όλους και να γίνεται με σωστούς όρους.\nΑν ήμασταν σε μια άλλη χώρα –σκεφτείτε βόρεια– μια τέτοια διαδικασία δεν θα ξάφνιαζε κανέναν, διότι μόλις ξεκινήσει πηγαίνει σχεδόν με αυτόματο πιλότο. Είμαστε όμως στην Ελλάδα, έχουν προκηρυχθεί εκλογές και το τάιμινγκ, όπως λέμε στα ελληνικά, παίζει τον ρόλο του. Οταν μια τέτοια κίνηση γίνεται στο παρά πέντε, μπορεί να μην της αξίζει, αλλά δημιουργεί καχυποψία και δεύτερες σκέψεις. Ειδικά όταν συμβαίνει μία ημέρα μετά τη συνέντευξη Τύπου του Εθνικού Θεάτρου με τον νυν διευθυντή Στάθη Λιβαθινό να αναφέρει δημοσίως την επικοινωνία του με την κ. Ζορμπά και να μας μεταφέρει την απόφαση της υπουργού να μην προχωρήσει ο σχετικός διαγωνισμός, ενώ του πρότεινε να παρατείνει εκ νέου τη θητεία του αλλά ο ίδιος αρνήθηκε. Τι άλλαξε από τότε; Δεν είναι πάντως η πρώτη φορά που καταγράφεται πρόβλημα επικοινωνίας της υπουργού με συνομιλητές της.\nΘα προχωρήσει ομαλά η διαδικασία; Μέχρι χθες κανείς δεν ήταν σε θέση να απαντήσει με βεβαιότητα. Ο νόμος προβλέπει τη δημοσίευση των προκηρύξεων σε δύο εφημερίδες και μετά μπορούν να γίνουν αιτήσεις. Ποια θα είναι όμως η επιτροπή που θα αξιολογήσει τους ενδιαφερομένους; Είναι και αυτή έτοιμη να ανακοινωθεί; Οι εργασίες της θα δεσμεύουν την επόμενη πολιτική ηγεσία του ΥΠΠΟ; Ο κ. Λιβαθινός πάντως θα κάνει αίτηση.\nΕίναι προφανές ότι η κ. Ζορμπά ήθελε να ορίσει και να αφήσει πίσω της διαφορετικό θεσμικό πλαίσιο για την επιλογή των διευθυντών, έστω και αν γίνεται στην κόψη του ξυραφιού. Μετράει όμως και ο τρόπος, και εκεί δεν χωρούν τακτικισμοί ούτε διγλωσσίες.


politikologia1: Τηλεόραση: Το κουτί των θαυμάτων !...\nΌπως ανήγγειλε ο αρμόδιος επί του θέματος υπουργός της κυβερνήσεως πρόκειται να ψηφιστεί νόμος για τις ραδιοτηλεοπτικές συχνότητες και ότι πρόκειται να μοιραστούν με διαγωνισμό οι άδειες των τηλεοπτικών συχνοτήτων με πλήρη διαφάνεια. Το τι θα γίνει θα το δούμε… Απλά θυμίζουμε ότι ανάλογες εξαγγελίες είχαν κάνει και άλλες κυβερνήσεις στο παρελθόν και τελικά δεν έγινε τίποτε παρά μόνον το ότι εξασφάλισαν τη σιωπή και την εύνοια των καναλιών των “νταβατζήδων” στα πολιτικά τους σχέδια. Και αυτή η ιστορία δεν είναι σημερινή και κρατά 25 ολόκληρα χρόνια!\nΑυτό που επίσης δεν είπε η κυβέρνηση, είναι εάν αυτοί που θα συμμετάσχουν στον διαγωνισμό θα πρέπει να μη χρωστάνε χρήματα σε κράτος και ασφαλιστικά ταμεία. Πάνω σε αυτό το θέμα υπάρχει εξαιρετικά εκκωφαντική σιωπή… Γιατί εάν προβλεπότανε να ξεχρεώσουν θα έπρεπε με την προκήρυξη του διαγωνισμού να πληρώσουν εκατοντάδες εκατομμύρια ευρώ!\nΓνωρίζετε άπαντες όσοι κρατάτε στα χέρια σας αυτή την εφημερίδα, ότι οι μεγάλοι τηλεοπτικοί σταθμοί των μεγάλων συμφερόντων και της μεγάλης διαπλοκής έχουν πολεμήσει και πολεμούν με λύσσα την ΧΡΥΣΗ ΑΥΓΗ. Τις τελευταίες μάλιστα εβδομάδες γίναμε μάρτυρες κωμικοτραγικών γεγονότων. Σχετικά με την προβολή ή μάλλον την μη προβολή της ΧΡΥΣΗΣ ΑΥΓΗΣ από τους μεγάλους ιδιωτικούς τηλεοπτικούς σταθμούς.\nΩς γνωστόν, τις τελευταίες εβδομάδες είχαμε επείγοντα νομοσχέδια στη Βουλή και μία εκτός ημερησίας διατάξεως συζήτηση των πολιτικών αρχηγών. Ήταν πράγματι για γέλια και για κλάματα (για την ψευτοδημοκρατία τους, που δήθεν υπηρετούν), το γεγονός ότι μετέδιδαν ζωντανά την συζήτηση στην Βουλή και την διέκοπταν όταν έπαιρνα τον λόγο να μιλήσω ως επικεφαλής του τρίτου πολιτικού κόμματος της χώρας. Είχαν μάλιστα το θράσος οι παρουσιαστές να το αναγγέλλουν, να λένε τώρα θα μιλήσει ο Μιχαλολιάκος ας περάσουμε σε άλλο θέμα! Ένα μάλιστα κανάλι έδειχνε κάποια πλάνα από την ομιλία μου χωρίς φωνή! Φαίνεται πως είναι πολύ επικίνδυνο γι’ αυτούς και τα συμφέροντά τους ο λόγος της ΧΡΥΣΗΣ ΑΥΓΗΣ.\nΑντίθετα, τον Γραμματέα του ΚΚΕ, του δήθεν αντισυστημικού κόμματος που θα κλείσει όλους τους σταθμούς θα πάρει τα χρήματα από τους πλούσιους και θα τα μοιράσει στους φτωχούς, δεν είχαν κανένα πρόβλημα να τον προβάλλουν κατά κόρον… Μια ακόμη απόδειξη για το ποιοι είναι οι αληθινοί αντισυστημικοί σε αυτή την χώρα.\nΗ συνωμοσία της σιωπής τους όμως τελικά δεν πιάνει τόπο στον λαό παρά μόνο στους όχι λίγους αφελείς συμπατριώτες μας, που παίρνουν γραμμή από τους πομπούς του ψεύδους και της απάτης. Αυτό αποδείχθηκε και από το πρόσφατο δημοψήφισμα όπου τελικά παρ’ όλο το γεγονός ότι όλοι οι σταθμοί υποστήριζαν το ΝΑΙ, βγήκε τελικά το ΟΧΙ! Όμως και πάλι φαίνεται πως η δύναμή τους ξεπερνά και την ψήφο του λαού γιατί τελικά έγιναν αυτά που ήθελαν τα κανάλια, τα συμφέροντα, αφού η κυβέρνηση προχώρησε σε μνημόνιο σαν να είχε βγει το ναι όπως ήθελαν οι “νταβατζήδες”.


(VIDEO) Η ζώνη που σας ενημερώνει για τις... διατροφικές σας συνήθειες! | KA-Business.gr\nΑρχική BUSINESS Τεχνολογία (VIDEO) Η ζώνη που σας ενημερώνει για τις... διατροφικές σας συνήθειες!\n(VIDEO) Η ζώνη που σας ενημερώνει για τις… διατροφικές σας συνήθειες!\nΔευτέρα, 25 Ιανουαρίου 2016 10:58\nΑν και φαίνεται μια απλή καθημερινή ζώνη, σίγουρα δεν είναι. Σύμφωνα με την ίδια την Samsung, η WELT είναι η επιτομή του «wellness» και είναι γεμάτη με αισθητήρες που μπορούν εύκολα να συγχρονισθούν με το smartphone σας.\nΌταν η έξυπνη ζώνη συγχρονιστεί με το smartphone σας, θα είναι σε θέση να σας δώσει πολλές λεπτομέρειες, από τον αριθμό των ωρών που κάθεστε, μέχρι πόσα βήματα καταφέρατε να κάνετε όλη μέρα.\nΑκόμα, θα είναι σε θέση να σας πει σημαντικές λεπτομέρειες, όπως το τι έχετε καταναλώσει όλη μέρα, καθώς και αν έχετε ξεπεράσει το όριο της φυσιολογικής πρόσληψης θερμίδων σας. Θα σας μετρήσει, επίσης, τα άνω και κάτω όρια της περιφέρειας της μέσης σας, προκειμένου να σας δώσει περισσότερη ενθάρρυνση για να ξεκινήσετε άσκηση.\n(VIDEO) Η ζώνη που σας ενημερώνει για τις… διατροφικές σας συνήθειες!https://www.youtube.com/watch?v=6_CNpPRuZ4s\nΠροηγούμενο άρθροΤι διδάσκουν οι start ups στους ομίλους επιχειρήσεων;\nΕπόμενο άρθροΜεταφράστε το κλάμα του μωρού σας με τη βοήθεια μιας εφαρμογής


Ζήλεια στο Ζευγάρι: Ποιες Είναι οι Αιτίες; | Υγεία & Ομορφιά\nΗ ζήλεια συχνά κάνει τους ανθρώπους να υποφέρουν.\nΓιατί λοιπόν συνεχίζει να υπάρχει;\nΓιατί να μην την ξεφορτωθούμε μία και καλή;\nΑυτό είναι δύσκολο, επειδή συχνά έχει βαθιές ρίζες που είναι δύσκολο να ξεριζωθούν!\nΑυτές οι ρίζες είναι διαφορετικών ειδών, και όσο περισσότερο υπάρχουν, τόσο αυξάνεται η ζήλεια.\nΠαρακάτω, παρουσιάζονται οι κυριότερες αιτίες που ωθούν έναν άνθρωπο στη ζήλεια.\nΖήλεια λόγω χαμηλής αυτοεκτίμησης\nΈστω ότι ένας άντρας έχει πολύ χαμηλή αυτοεκτίμηση.\nΤότε, αν ποτέ η σύντροφός του κοιτάξει έναν άλλο άντρα, τότε αυτός θα πιστέψει ότι η σύντροφός του θα θεωρήσει τον άλλο άντρα καλύτερο από εκείνον.\nΦυσικά, το ίδιο μπορεί να συμβεί και σε μία γυναίκα με χαμηλή αυτοεκτίμηση.\nΈτσι, αναπόφευκτα, ένα τέτοιο άτομο αισθάνεται ότι βρίσκεται σε διαρκή κίνδυνο.\nΖήλεια λόγω ερωτικής επιθυμίας εκτός της σχέσης\nΑυτή η περίπτωση συνήθως δεν είναι συνειδητή, αλλά υπάρχει μία πολύ ισχυρή ώθηση.\nΑυτό συμβαίνει διότι ο ένας από τους δύο συντρόφους σκέφτεται ερωτικά κάποια άλλη γυναίκα ή άλλον άντρα και φαντάζεται ότι και ο σύντροφός του αισθάνεται τις ίδιες παρορμήσεις.\nΑυτό είναι πολύ συχνά λάθος, γιατί δεν είμαστε όλοι φτιαγμένοι με το ίδιο μοντέλο!\nΖήλεια λόγω εξιδανίκευσης του συντρόφου\nΚάποιοι άνθρωποι, όταν έχουν πολύ έντονα συναισθήματα για τον σύντροφό τους, τον εξιδανικεύουν.\nΠιστεύουν πως είναι ο τέλειος, ο μοναδικός, με αποτέλεσμα να έχουν έναν διαρκή φόβο να μην τον χάσουν.\nΗ ζήλεια «θρέφει» μερικούς ανθρώπους\nΥπάρχουν ορισμένοι άνθρωποι που παρόλο που η ζήλεια τους κάνει να υποφέρουν, τους κάνει να νιώθουν πολύ ζωντανοί, γιατί αποδεικνύει τη δύναμη της επιθυμίας τους.\nΝιώθουν δηλαδή δυνατά συναισθήματα και τους αρέσει.\nΖήλεια λόγω κτητικότητας\nΣτη ζήλεια υπάρχει συχνά αυτή η διάσταση που βγαίνει πέρα από την αγάπη και μετατρέπεται σε κτητικότητα.\nΣε αυτή την περίπτωση, το άτομο δεν αγαπά πραγματικά τον σύντροφό του (η αγάπη είναι γενναιόδωρη και το άτομο εύχεται ευτυχία για τον άλλον), αλλά τον θέλει μόνο για τον εαυτό του, μόνο για την ευημερία του ίδιου.\nΣτην ουσία, θέλει απλώς να τον αποκτήσει.\nΈτσι, ζηλεύει μόλις το άλλο άτομο δείξει μια μικρή επιθυμία για ελευθερία.\nΖήλεια λόγω φόβου\nΕδώ υπάρχει ο φόβος της μοναξιάς.\nΤο άτομο σκέφτεται πως αν χάσει τον σύντροφό του θα πεθάνει.\nΈτσι, αυτή η αγωνία εγκατάλειψης είναι η αρχή μιας έντονης ζήλειας.\nΣυνεπώς, η ζήλεια δεν είναι στην πραγματικότητα πρόβλημα του ζευγαριού, όταν είναι παθολογική, αλλά συνδέεται με ένα προσωπικό ζήτημα του ατόμου που ζηλεύει.\nΖηλεύει γιατί δεν έχει αρκετή δύναμη μέσα του για να δώσει ελευθερία στον σύντροφό του, να τον εμπιστευτεί, να ξέρει ότι έχει τη δύναμη να ζήσει μόνος του.\nΕίναι ένα προσωπικό πρόβλημα και γι’ αυτό, όταν αυτή η ζήλεια ξεπερνά τα όρια του φυσιολογικού, η ψυχοθεραπεία είναι απαραίτητη, προκειμένου ένα ζευγάρι να έχει μια ευτυχισμένη ζωή.\nyoadmin 16/07/2020 03/10/2020


Σας συστήνουμε το εξωτικό κομμάτι της Ελβετίας!! Γνωρίστε την εντυπωσιακή Verzasca Valley...\nΗμερομηνία: 06 Ιουνίου 2013\nΜπορει η Ελβετία να είναι γνωστή περισσότερο για τις Άλπεις και τα χιονισμένα τοπία της, τα γραφικά ορεινά χωριά και τα πυκνά δάση, όμως η Verzasca Valley ξεχωρίσει για το μεσογειακό ταμπεραμέντο της! Οι πρώτες εικόνες είναι εντυπωσιακές, καθώς ο επισκέπτης αντικρίζει μια πλημμύρα γαλαζοπράσινου νερού, διάφανο και κρυστάλλινο, που παραπέμπει στις θάλασσες της Καραϊβικής αλλά και σε μεσογειακά ψαροχώρια που τα γλείφει η θάλασσα.\nΗ «εξωτική κοιλάδα» βρίσκεται στο Ticino, το ιταλόφωνο καντόνι της Ελβετίας και διακρίνεται για τη φυσική ομορφιά της που ενισχύεται από τον ποταμό Verzasca που διαρέει την περιοχή, βασικό χαρακτηριστικό του οποίου είναι το κατακάθαρο, τιρκουάζ και διάφανο νερό.\nΗ ρωμαϊκή γέφυρα Ponte dei Salti που χρονολογείται από τον 17ο αιώνα αποτελεί το βασικό αξιοθέατο της περιοχής, που είναι ένα από τα πλέον γνωστά... κολυμβητικά στέκια ανά τον κόσμο, με τους επαγγελματίες δύτες και μη, τους απλούς κολυμβητές αλλά και τους λάτρεις της φύσης να συρρέουν τους καλοκαιρινούς -και όχι μόνο!- μήνες. Το ομώνυμο χωριό είναι το ιδανικό σημείο για εξορμήσεις στα πέριξ, ενώ το χειμώνα οι επισκέπτες μπορούν να συνδυάσυν μπάνιο στα παγωμένα νερά και βόλτες στο χιόνι.


27 Οκτ 2018 Φάνης Μακρίδης\nΔημοσίευσε το ThemaOnline σε μια είδηση ότι 32χρονος μπήκε 7 χρόνια φυλακή για 500 ευρώ.\nΕξηγούσαμε στο σχετικό ειδησεογραφικό ρεπορτάζ (και όχι άρθρο, όπως το «βάφτισαν» κάποιοι) ότι μετέφερε ποσότητα ναρκωτικών και ότι τόσο ήταν το κέρδος που θα είχε από την μεταφορά των παράνομων ουσιών.\nΑσφαλώς, με τον συγκεκριμένο τίτλο θέλαμε να στείλουμε το εξής ξεκάθαρο μήνυμα: Ότι χαράμισε τη ζωή του για εύκολο κέρδος, για 500 ευρώ… Παρόμοιοι τίτλοι έχουν μπει εκτοντάδες φορές σε εφημερίδες, περιοδικά και ιστοσελίδες.\nΠαρ΄ όλα αυτά κάποιοι νεαροί αναγνώστες διαμαρτυρήθηκαν γιατί μας είπαν ότι τους παραπλανήσαμε.\nΌπως μας εξήγησαν νόμισαν πως ο 32χρονος μπήκε φυλακή για χρέος 500 ευρώ.\nΜα είναι δυνατόν, ρε παιδιά, να προνοεί ο ποινικός κώδικας φυλάκιση 7 χρόνων για ένα απλό χρέος;\nΜε κοινή λογική και λίγη κριτική σκέψη, ο οποιοσδήποτε θα μπορούσε να το καταλάβει αυτό.\nΚάποτε η παιδεία μας βασιζόταν στην κριτική σκέψη. Πλέον φαίνεται ότι στηρίζεται σε άχρηστες γνώσεις…\nΥ.Γ. Στον τίτλο του παρόντος σχολίου, επαναδιατυπώνουμε τον τίτλο. Αυτή την φορά τον αναλύσαμε για να μην παραπλανηθούν κάποιοι… Κι όχι, δεν πρόκειται περί ειρωνείας.


Απόλλων Σμύρνης - σελίδα 39 - Novasports.gr\n09/01/2018 • 11:12\nΣτην Αθήνα βρίσκεται ο Ένβερ Αλίβοντιτς, προκειμένου να περάσει από ιατρικές εξετάσεις και να υπογράψει το νέο του συμβόλαιο συνεργασίας με τον Απόλλωνα Σμύρνης.\n08/01/2018 • 23:10\n«Να μείνει προσγειωμένη η ομάδα» (video)\nΜετά την αναμέτρηση στη Ριζούπολη ο βοηθός του Κάναντι, Έρικ Οριέ τόνισε πως η ομάδα πρέπει να μείνει προσγειωμένη ενώ ο Γιώργος Παράσχος ανέφερε πως βασίζεται στο φιλότιμο των παικτών του.\n08/01/2018 • 22:58\nΣτάθης: "Δεχτήκαμε εύκολα γκολ" (video)\nΜετά το ματς στη Ριζούπολη οι Στάθης και Παρτολίνι τόνισαν μεταξύ άλλων πως η ομάδα τους δέχτηκε αρκετά εύκολα γκολ, τα οποία θα μπορούσε να αποφύγει.\n08/01/2018 • 22:55\n"Μία ακόμα εκτός έδρας νίκη για τον Ατρόμητο" (video)\nΜετά την αναμέτρηση στη Ριζούπολη ο Γρηγόρης Παπαβασιλείου τόνισε μεταξύ άλλων πως ο Ατρόμητος πέτυχε μία ακόμα εκτός έδρας νίκη παραμένοντας στα ψηλά στρώματα της βαθμολογίας.\n08/01/2018 • 21:24\nΜε ανοιχτά φτερά και το 2018! (video)\nΣυνεχίζει τις υψηλές πτήσεις ο Ατρόμητος, που "σόκαρε" με δύο γρήγορα γκολ τον Απόλλωνα στη Ριζούπολη, πριν φτάσει στο θριαμβευτικό 0-3, για να μείνει έτσι σε απόσταση βολής από Ολυμπιακό και δικεφάλους.\n07/01/2018 • 21:08\nΜε Στάθη και Ντεβέσα στην Ριζούπολη\nΜετά την ολοκλήρωση της προπόνησης του Σαββάτου, ο Γιώργος Παράσχος ανακοίνωσε την αποστολή του Απόλλωνα Σμύρνης για το παιχνίδι με τον Ατρόμητο (8/1 19:30), στο πλαίσιο της 16ης αγωνιστικής της Super League Σουρωτή.\n05/01/2018 • 18:27\nΠαρελθόν από τον Απόλλωνα ο Κιταμπάλα\nΟ Λινέλ Κιταμπάλα αναζητά τον επόμενο σταθμό της καριέρας του καθώς έλυσε τη συνεργασία του με τον Απόλλωνα Σμύρνης.\n04/01/2018 • 17:38\nΜε τη λύση της συνεργσίας που ανακοίνωσε ο ΠΑΣ, χαρακτήρισε ταυτόχρονα και αντιεπαγγελματική τη στάση του ποδοσφαιριστή, με τον ίδιο να απαντάει δηλώνοντας έκπληκτος.\n04/01/2018 • 16:18\nΥπέγραψε στον Απόλλωνα ο Ναδάλες\nΣτον Απόλλων Σμύρνης θα συνεχίσει την καριέρα του ο Νταβίντ Λόπεζ Ναδάλες.\n03/01/2018 • 18:44\nΤέλος και ο Ζαρόπουλος απ' τον Απόλλωνα!\nΟ Απόλλωνας ανακοίνωσε τη λύση της συνεργασίας του με τον 26χρονο τερματοφύλακα Μιχάλη Ζαρόπουλο\n02/01/2018 • 16:57\nΠΑΕ Απόλλων: «Βαθιά η θλίψη για τον Γκέραρντ»\nΑνακοίνωση εξέδωσε και η ΠΑΕ του Απόλλων Σμύρνης για τον θάνατο του Ευγένιου Γκέραρντ.\n02/01/2018 • 16:42\nΈφυγε από τον Απόλλωνα ο Ντάσιος\nΑπό κοινού έλυσαν τη συνεργασία τους, Απόλλων Σμύρνης και Γιώργος Ντάσιος.\n27/12/2017 • 11:10\nAπόλλων για Φυτανίδη\nΣε έναν παίκτη που γνωρίζει καλά μπορεί να στραφεί ο Γιώργος Παράσχος για την ενίσχυση της άμυνας του Απόλλωνα Σμύρνης.\n22/12/2017 • 11:46\nΚάτοικος Ριζούπολης ο Ντεβέσα! (photo)\nΟ Απόλλων Σμύρνης κινείται γρήγορα στο μετεγγραφικό παζάρι, προκειμένου να ενισχυθεί εν όψει του δεύτερου γύρου του πρωταθλήματος. Στόχος της «Ελαφράς Ταξιαρχίας» είναι να κάνει μια καλύτερη πορεία εν συγκρίσει με τον πρώτο γύρο και να εξασφαλίσει την παραμονή όσο το δυνατόν γρηγορότερα.